text:
Une parabule une vore cognossude e ancje clare e facile di capî. Cun chest esempli, cun cheste imagjin, Jesù nus invide a no soterâ la nestre vite, a doprâ ben il timp che o vin a disposizion, a fâ frutâ in maniere positive lis risorsis che Diu e la nature nus àn furnît, a vivi cun intensitât. Miôr olsâ te vite, miôr riscjâ che stâ fers e cumbinâ nuie.
La pôre di pierdi, di no fâje, nus distude dentri, nus cope la anime, nus gjave dutis lis pussibilitâts di realizâsi te miôr maniere. E sarès une vite sterpe, insignificante. Tornâ la palanche al vûl dî propit che la vite che Diu nus à dât no à coventât a nuie, ancje se si à vivût in maniere “corete“di un pont di viste religjôs!
Se no procurìn di doprâ ben la nestre vite, e je la vite stesse che nus condane.
pre Roman Michelotti
La parabule dai talents
Mt 25,14-30
14Al sucedarà compagn di un om che, stant par partî, al clamà i siei servidôrs e ur consegnà la sô robe: 15a un i de cinc talents, a un altri doi e a un altri un; a ognidun seont la sô capacitât, po al partì. 16Cence pierdi timp, chel che al veve vûts cinc talents al le a traficâju e a ‘nt vuadagnà altris cinc. 17Compagn chel che al veve vûts doi talents a ‘nt vuadagnà ancje lui altris doi. 18Ma chel che al veve vût dome un talent al le a sgjavâ une buse te tiere e al platà i bêçs dal so paron. 19Tant timp dopo, al rive il paron di chei servidôrs e ju clame a fâ i conts. 20Si presentà chel che al veve vûts cinc talents e a ‘nt puartà altris cinc disint: Paron, tu mi âs dâts cinc talents. Ve, o ‘nd ài vuadagnâts altris cinc. 21I disè il paron: Ben, servidôr bon e fedêl; za che tu sês stât fedêl tal pôc, ti darai podê tal tant; jentre te gjonde dal to paron. 22Po si presentà chel dai doi talents e al disè: Paron, tu mi âs dâts doi talents. Ve, o ‘nd ài vuadagnâts altris doi. 23I disè il paron: Ben, servidôr bon e fedêl; za che tu sês stât fedêl tal pôc, ti darai podê tal tant; jentre te gjonde dal to paron. 24Par ultin si presentà ancje chel che al veve vût dome un talent e al disè: Paron, o savevi che tu sês un om dûr, che tu seselis là che no tu âs semenât e tu cjapis sù là che no tu âs butât; 25par chel o ai vude pôre e o soi lât a platâ il to talent sot tiere. Ve, cjape ce che al è to. 26Ma il paron i rispuindè: Servidôr trist e poltron, tu savevis che jo o seseli là che no ai semenât e o cjapi sù là che no ai butât; 27par chel tu varessis vût di dâur i miei bêçs ai banchîrs, di mût che, tornant dongje, o varès podût ritirâ il gno cul interès. 28Poben, cjolêtji il talent e daitlu a di chel che a ‘nd à dîs. 29Di fat a di chel che al à i sarà dât e al varà bondance, ma a di chel che nol à i sarà cjolt ancje ce che al à. 30E il servidôr poltron butaitlu fûr tal scûr; li al sarà dut un vaî e un crustâ di dincj.


c: text/html

text:
Il Decret n. 350, dai 8 di Setembar dal 1999, al è stât un dai ultins ats firmâts di chel che al jere in chê volte il ministri des Politichis agriculis e forestâls, Paolo De Castro. Al veve il titul di “Regolament cun normis pe individuazion dai prodots tradizionâi”. Di chê volte, ogni Regjon e à proviodût a butâ jù, an par an, la sô Liste dai Prodots Agroalimentârs Tradizionâi (“Pat”), e cussì e à fat ancje la nestre. La prime Liste dai Pat e jere dal 2000 e e cjapave dentri 76 specialitâts (cuntune assence clamorose: il frico!). Intai agns, la liste si è slungjade e, cu la vincjesime prime revision publicade di resint, lis specialitâts dal Friûl-VJ a son ladis sù a 179 (dulà che la presince dal frico e je segnalade dôs voltis).
◆ Lis “bevandis analcolichis, distilâts e licôrs”, a son 7 (includût il most); lis “cjars frescjis e lis lôr preparazions” a son 44 (cun pestât e luianie); lis “cuincis” (asêt includût), 3; i “formadis”, 15 (latarie e formai dal cit, in cjâf); i “gras” (inevitabil l’ont), 3; i “prodots vegjetâi al stât naturâl o trasformâts” (Blave di Mortean e miluç Zeuka, su ducj), 48; lis “pastis frescjis e prodots dal for, biscotarie, scaletarie e confetarie” (sotlineant gubane e cjarsons), 20; i “prodots de gastronomie” (chi a slusicâ a son frico e jote), 8; lis “preparazions di pes, moluscs, crustacis e tecnichis particolârs di chei stes” (cun presints sardons in savôr e trute fumade di S. Denêl), 13; e i “prodots di origjin animâl” (cun mîls e scuetis in biele mostre), 18.
◆ La uniche gnove jentrade dal 2021 e je la ciespe di Cjistielgnûf. E je une varietât une vore antighe cun pome di forme ovâl slungjade di dimensions mediis (pês medi 30-40 g), cu la scusse slisse cuntune lizere infarinadure che e cuvierç la pome di colôr viole scûr. La polpe e je di colôr zâl naranç, di tiessidure e consistence medie. Il nusel al è piçul, elissoidâl slungjât, cun apiç puntît. La ciespe di Cjistielgnûf e je une vore dolce, sauride, di grande produtivitât. E madrès inte ultime decade di Avost e e à une buine resistence aes manipolazions. E conten lis vitaminis C e K e cualchi sâl minerâl, tant che il potassi e il magnesi. Cun di plui, e à otimis proprietâts antiossidantis e lassativis. La varietât e je presinte di tant timp intal teritori di Cjistielgnûf e si trate di un frutifar che nol à bisugne di nissun tratament. Al cres a une altitudin di 250-300 metris sul nivel dal mâr, massime su terens arzilôs, plens di siliç e di cuarç.
◆ Intai agns Cincuante, lis ciespis a vignivin racueltis e in part conferidis in cualchi centri di racuelte dal paîs. I comerciants lis cjamavin sui camions e lis rivendevin aes distilariis presintis di tant timp in regjon.
Dal Istât dal 2020, la “Susina di Castelnovo del Friuli”, o ben la “Ciespe di Cjistielgnûf”, e je une marche regjistrade de Associazion “Le rivendicules” di Cjistielgnûf; cumò, in graciis de consulence de Cjamare di Cumierç di Pordenon – Udin e dal Ersa, e je stade iscrite inte liste regjonâl dai Pat, dant sostance e continuitât al lavôr di difese za inviât di cualchi timp. ❚
La ciespe di Cjistielgnûf te liste dai Prodots tradizionâiAdriano Del Fabro – diretôr dal bimestrâl “SoleVerde”
Il Decret n. 350, dai 8 di Setembar dal 1999, al è stât un dai ultins ats firmâts di chel che al jere in chê volte il ministri des Politichis agriculis e forestâls, Paolo De Castro. Al veve il titul di “Regolament cun normis pe individuazion dai prodots tradizionâi”. Di chê volte, ogni Regjon e à proviodût a butâ jù, an par an, la sô Liste dai Prodots Agroalimentârs Tradizionâi (“Pat”), e cussì e à fat ancje la nestre. La prime Liste dai Pat e jere dal 2000 e e cjapave dentri 76 specialitâts (cuntune assence clamorose: il frico!). Intai agns, la liste si è slungjade e, cu la vincjesime prime revision publicade di resint, lis specialitâts dal Friûl-VJ a son ladis sù a 179 (dulà che la presince dal frico e je segnalade dôs voltis).

robotstxt: allowed

filter: keep


text:
Tintoretto
Jacopo Comin (Vignesie, 29 Setembar 1518 - Vignesie 31 Mai 1594 ) cognossût soredût cul non di Tintoretto par vie dal mistîr dal pari, al fo un dai pui grancj pitôrs de scuele veneziane,e di sigûr l'ultin dai grancj pitôrs dal Rinassiment.
Cuant al jere zovin,al jere cognossût ancje cul non di Robusti parce so pari al veve difindût cun fuarce lis puartis de citât di Padue.
Il so vêr non di famee (Comin) al e' stât scuviart di recent da Miguel Falomir,curatôr di une mostre al Museu dal Prado e publicât il 29 di zenâr 2007 Par vie de so energje inte piture al e' clamât ancje Il Furiôs.
Biografie[cambie | modifiche il codiç]
Nassût a Vignesie da Zuan Batiste,de so zoventût si cognôs pôc e nuje. Nol reste nissune cjarte o nissûn certificât indulâ al e' scrit s'al a fat cualchi scuele. Ce c'al si sa,al ven da lis cjartis dai paiaments dês comisions, e de biografie scrite par Carlo Ridolfi (1594-1658),ancje se Ridolfi no l'a mai cognossût Tintoretto,ma al a cjapât lis informazions dal fî dal pitôr,Meni.
In tal 1530 al tache a lâ a vore te boteghe dal Tizian ,ma daspo un piçul aprendistât di nome cualchit dî,al venparât vie. Ridolfi al dîs che Tiziano lu pare vie,parce ch'al jere invidiôs)
Un document dal mês di mai dal 1539,al îs che Tintoretto al jere ' Mestri Pitôr '.
La so prime grande opare,il Meracul di San Marc par la Scuele Grande di San Marc a Vignesie,e je dal 1548,ma la Scuele no ûl pui vêle,parce,secont i diretôr de Scuele,il cuadri al jere ' masse origjnâl '. Ma chest cuadri al sarâ le clâf che j viarzarâ le puarte dal sucês,fasint otegni impuartantis comisions.
Intal 1550 al spose Faustina de' Vescovi ,che j darâ vôt fîs.(Mariute,Meni e Marc fasaran lu stês mistîr dal pari)
Intal 1564 al devente il decoratôr oficiâl de Scuele Grande di San Roc di Vignesie.
Intal 1574 al compre une cjase a S.Marziâl,indulâ al larâ a stâ fin ae ore de so muart.
Al polse te glesie de Madone dal Ort,a Vignesie.
Ativitât artistiche[cambie | modifiche il codiç]
Carateristiche principal dal Tintoretto al e' il so mût particolâr di doprâ il colôr,soredût par lis lûs e il mût di doprâ le prospetive.
Tintoretto al jere un gran disegnatôr.Son restâs pui di 130 disens di figuris a cjarbon,ancje copis dal vêr di oparis di Michêlagnul.
Il gruês de so opare son a sogjet religjôs,ma ancje a sogjet mitologi e ritrats di siôrs,come veve fât ancje Tizian.
Il sô fuart al jere di sigûr il sogjet de Ultime Cene ;a nda fatis amancûl vôt,ducjs diferentis e une pui biele di che âtre.
Oparis[cambie | modifiche il codiç]
- Cristo e l'adultera (1546-48) vueli (119x168 cm) - Rome Palaç Barberini
- Meracul di San Marc (1548)
- Susane e i vecjôns (1560-65)
- Crist in crôs (1565)
- Origjne de Vie Lattea (1575-80) National Gallery - Londre
- Ritrât di senatôr venezian (1580) vueli
- La Ultime Cene (1592-94)
- San Cristoful


text:
Esperience e tradizion si fondin insiemi,
lassant spazi ancje ae sperimentazion e ae inovazion
Dongje dal salam, il formadi al è dal sigûr un dai elements plui ricognossûts de tradizion furlane, cemût che a testemonein lis tantis citazions te leterature e ancje un dai plats simbui de gastronomie nostrane, il frico. Se cualchidun, di fat, al scugnive dâi non “formadi” a une fete di polente par fâ fente di sintî il savôr, par tancj altris al jere impussibil di sentâsi in taule cence vê in biele mostre un toc di çuç di cjase, magari lassât par ultin, a fin past, e mangjât al puest di une pome, juste par lustrâsi la bocje. I agns, dut câs, si fasin sintî par ducj, si che duncje, lis fameis che si produsevin lis piecis bessolis, cul lat de proprie stalute, a son aromai sparidis. Cun di plui, la modernitât e je jentrade cun fuarce a cjapâ possès ancje des nestris usancis alimentârs: se di une bande a nissun i fâs plui riviel se in frascje i presentin un frico di chei precusinâts, di chê altre nol pâr plui nancje di maravee che fintremai intun ricet di mont ti puartedin fûr un panin cjalt cun dentri lis sutiletis. Par fortune, di là di alergjiis, intolerancis e tindincis particolârs, il nestri gust no si à ancjemò inçussît propit dal dut e cuant che il palât al incuintre la delicatece di un latarie di chei bogns o la intensitât di une scaie di un stagjonât come che si dîs, i nestris sens a cjatin di gnûf il plasê dai savôrs sclets e sincîrs di une volte.
Ma il gust di un formadi nol dipent dome dal lat doprât: tant che par une cuesse di persut, ancje pal madressiment des piecis a son fondamentâi clime, temperadure, umiditât dal aiar e timps di stagjonadure. In France, paîs indulà che a esistin plui di 300 varietâts di formadi, cheste e je une sorte di ciertece matematiche e di fat, chel dal afineur al è un mistîr cuntune storie ben sodade indaûr tai secui. In Italie, invezit, cheste aghe cjalde e je someade une scuvierte resinte e dome tai ultins agns a àn tacât a nassi i afinadôrs, figuris professionâls che si cjapin l’incaric di stâur daûr aes piecis, dai prins dîs di vite a pocjis oris prime di finî su la taule dal consumadôr.
Un lavôr impegnatîf, indulà che esperience e tradizion si fondin insiemi, lassant però spazi ancje ae sperimentazion e ae inovazion, cuntun voli simpri ben pontât aes leçs di mari nature e aes peculiaritâts dal teritori. L’afinadôr, di fat, al à di vê une cognossince plene des carateristichis de materie prime doprade (e dispès ancje di cui che al à fat il formadi, stant che ogni fedâr al à la “sô” man) e de alimentazion des bestiis. Cun di plui, une volte sieltis lis piecis frescjis, al decît indulà puartâlis a madressi, se intune cjanive, intune malghe o fintremai intun landri, secont cuâi timps, se zontâur cualchi mufe buine, se stagjonâlis doprant jerbis e droghis, o pûr metilis sot de trape, dal fen, di fueis di tabac o se doprâ ancje ingredients speciâi, tant che cjocolate o cafè. Al è clâr che il risultât finâl al è un formadi cuntun gust superiôr, che nol à nuie ce viodi cui pacuts sot celofan dal supermarcjât. Si trate di prodots che si cjatiju tes buteghis specializadis e destinâts a di un marcjât ben precîs.
Ma se us à vignude la aghegole, us spiìn ancje che nol covente fâ tancj chilometris par lâ a cirî chestis deliziis ator pes monts dal Trentin o dal Tirôl. Ancje ca di noaltris in Friûl, di fat, al è un zovin afinadôr che al è daûr a fâsi cognossi pe sô capacitât e pe cualitât dai siei formadis. Sebastiano Crivellaro, di fat, al è rivât a Sauris tal 2003 e in chescj agns, in gracie dal amôr pal teritori li che al vîf e de sô determinazion, al à rivât a concuistâsi la fiducie dai malgârs de zone e ancje di cetancj gourmets e gourmands, che a àn cjatât il lôr ream tes buteghis “Malga Alta Carnia” di Sauris Disot e di For Disore, e te “Bottega” di Sapade, indulà che si puedin comprâ lis sôs specialitâts. ❚
Serena Fogolini
Cuant che fâ çuç al devente une art............
Esperience e tradizion si fondin insiemi,


text:
Jugn al è il sest mês dal an e cussì la grande ruede dal timp che al va daûr dal moviment dal soreli tal arc celest e dal calendari de nature e je rivade ae metât dal so percors. Il non dal mês al podarès riferîsi a Juno, Junon, divinitât de lûs e femine-sûr di Jupiter, o ben ai juniores, i zovins (e cussì, come che si è viodût, oponût al maius, mês dai majores), o ben ancjemò a Iunius Brutus, prin consul roman dopo de espulsion di Tarquini il Supierp, o ae iunctio, vâl a dî la coniunzion jenfri il popul roman e chel sabin.
In chest mês i paisaçs a ufrissin un spetacul di dute plenece, tocjant la nature il pont di colme dal plui grant svilup in linee cul moviment dal soreli tal cîl di Setentrion, che cul solstizi di Istât al rive ae sô massime inclinazion positive (+23°27′), slargjant su lis coltivazions la sô energjie massime, ingruessant cussì lis pomis e madurint il forment. Ancje i prâts plui bandonâts a deventin zardins florîts e profumâts; a sflorissin i zîs e lis calis parmìs dai fossâi, iris e spadis tai zardins; sui cancei e sui sierais des cjasis vecjis di clap si rimpinin i rosârs profumâts e lis vecjiis viis dentri dai curtii a tegnin il fresc cun pergolâts fis.
Chês di Jugn a son lis zornadis plui lungjis dal an, cuant che si pues lavorâ fin a sere tarde e po intratignîsi fûr di cjase, une volte cu la int dal borc, in dì di vuê tai bar e tai lûcs di divertiment. Lis gnots a son curtis, claris e dolcis tant di no indusi a tornâ. Tancj a partissin pe vacance, li che a cjataran il mâr e la mont plui biei, cence la grande sdrume di int che e fasarà segnâ i mês plui cjalts de Istât. In Jugn, mês dal solstizi, de seseladure dal forment e de vignude dal prin cjalt, si rinovin lis tradizions liturgjichis e lis usancis popolârs di tancj sants impuartants dal calendari come S. Florean, S. Antoni, S. Vît, S. Zuan e S. Pieri, che lis lôr fiestis a jerin tant seguidis tes localitâts li che chescj a jerin titolârs di plêfs di glesiis o di capelis, e che lis lôr datis a jerin impuartants scjadençaris tal lunari rurâl des ativitâts dal cicli agrari. Par chest motîf chestis fiestis a jerin une vore infolcjadis di int e dopo vê puartât fin insom lis pratichis religjosis si tignive la fieste popolâr. Finint la Vierte e tacant l’Istât il mês di Jugn al cjape cetant il coltivadôr e la sô famee interie, che tal moment di colme dal lavôr (ort, vigne e cjamps) par vieri a vevin di zovâsi dal scambi di prestazion cun altris lavoradôrs e fameis. Cumò plui che mai a preocupin lis cundizions dal timp che di un moment a chel altris cun burlaçs, tempieste o sut al podarès ruvinâ la interie anade agrarie o lis grandis voris dal mês, come la racuelte dal forment o la batidure, il prin tai de jerbe e dal foraç, i trataments cuintri il negron tai vignâi, il control de fermentazion dal vin che al sint il prin cjalt te cjanive. ❚
✒ Mario Martinis
IL GRANT LUNARI DAL FRIÛL. Jugn............
Jugn al è il sest mês dal an e cussì la grande ruede dal timp che al va daûr dal moviment dal soreli tal arc celest e dal calendari de nature e je rivade ae metât dal so percors. Il non dal mês al podarès riferîsi a Juno, Junon, divinitât de lûs e femine-sûr di Jupiter, o ben ai juniores, i zovins (e cussì, come che si è viodût, oponût al maius, mês dai majores), o ben ancjemò a Iunius Brutus, prin consul roman dopo de espulsion di Tarquini il Supierp, o ae iunctio, vâl a dî la coniunzion jenfri il popul roman e chel sabin.


text:
Disarìno adiu par simpri al Premi Friûl? E, soredut, ce sino daûr a pierdi? Ce aie dât cheste manifestazion a desenis di artiscj furlans in chescj agns e ce che si podaressial fâ di plui? Lu vin domandât a cui che al è passât di li. Ve ca ce che nus àn dit.
Dj Tubet (Mauro Tubetti), 33 agns. «O ai partecipât trê voltis. Le prime o vevi 15 agns. Vignî al Premi Friûl al jere un must: chi a son stadis fatis lis primis rimis rap par furlan. Chi e à sunât int come i Mitili Flk, che par nô a jerin tant che pionîrs, erois. Cuant che tal 2007 o ai vinçût cui R.esistence in dub, o sin jentrât intun biel zîr, cun int esperte, che e à un ideâl culturâl seri di musiche in lenghe minoritarie. O vin vût atenzion di bande de critiche e dai media. Nus àn fat sintî che o jerin daûr a fâ alc di biel. Par cui che al à un progjet musicâl, dâi une man a fâ un disc, a capî cemût promovisi, e dâi un tic di coraç no je une robe grandiose, di plui. E je come la mîl. Se o ves di dî une robe che e mancje, o pensarès a une struture intermedie che e cjapi sù i grups che a jessin dal Premi e che ju meni ator. Une imprese che e organizi une rêt di concierts, un grant locâl dulà sunâ. Un pâr di datis al an no son avonde pe economie de musiche».
Luigi Maieron, 60 agns. «Mi somee che o sin daûr a pierdi tocs. Il Premi, come cualsisedi concors indulà che cualchidun al è incentivât ae scriture e ae produzion in marilenghe, dant il miôr di se, al è fondamentâl, no nome util. Soredut par un zovin, chel al pues vê une oportunitât par fâsi scoltâ. Cuant che o ai partecipât tal 1994, o vevi cualchi cjaveli blanc di mancul, al è stât impuartant confrontâsi, jentrâ intun circuit, sintî che ce che tu tu fasevis al veve un parcè. Il Premi Friûl al à ancje vût il merit di incentivâ la alternative, lis formis espressivis che in altris contescj musicâi in regjon a risultavin azardosis. Pecjât vê pierdude une ocasion: nancje il Premi Friûl nol à rivât a creâ un coordenament bon di dâi une vôs fuarte ae musiche furlane. Al è stât un biel moviment di artiscj, ma la mê sensazion e je che tantis energjiis a a son stadis butadis vie. Vuê se tu tu cjacaris di musiche furlane a son pardabon pôcs chei che i crodin ancjemò».
Dek Ill Ceesa (Andrea De Candido), 30 agns. «Tal 2005, cuant che o ai vinçût tant che solist, la mê cariere no jere inmò tacade. Par me il Premi Friûl al è dut, se no lu ves fat no sarès chi. No varès vût il supuart economic, ni mediatic, ni tecnic par jessî cuntune opare prime. La vitorie mi à dât dute cheste robe intun colp. Il concors al è stât un volan che al à creât Dek Ill Ceesa ma ancje i Carnicats. Daspò di 10 agns, o podìn ancjemò ringraciâ. Pe situazion musicâl di vuê, il Premi al à fat il massim che si podeve fâ. La sô vocazion e je di scuvierte dai artiscj emergjents, zovins o no. E al à rivât a cjatâ fûr realtâts frescjis e alternativis, lant a cirî lis robis che a valin li che a son. No dome. Ju à ancje seguîts tal dopo: parcè che l’obietîf dal concors nol è mai stât fâ un galà, ma tirâ fûr cjançons e artiscj che a sorevivin al festival dal pont di viste culturâl e comerciâl. Cence Premi Friûl, no sai ce che al reste».
Stefano Montello, 55 agns. «O ai vinçût dôs voltis, tal 1989 e po tal 1991 cui Mitili. Al è stât un moment impuartant parcè che in chê volte il Premi Friûl al jere pardabon une vetrine di ce che e jere la vite de musiche in Friûl. Al jere un pont di riferiment, un lûc viert, vitâl. Tai agns, però, la mission di dâur un palc a ducj par fuarce, ancje cuant che la ufierte e jere scjadinte, ancje a cui che nol veve nuie di dî o al maltratave la lenghe, e à contaminât il spirt rivoluzionari e inovatîf dal inizi. I cadavars a van taiâts fûr. Se i premis no rispuindin plui aes esigjencis dal teritori a son une vetrine fine a se stesse. Vê un palc no à di jessi la prime o la seconde robe di fâ, ma la vincjesime. Meti sù une band nol è un scherç, no si fâs ogni dì. Cjatâ un lengaç gnûf al è dificil. I musiciscj a àn di tornâ tes cantinis come i cjarbonârs, doprant i imprescj de tecnologjie, e lant a cirî ce che al è sot, underground, no ce che al è parsore, masanât milante voltis. E dome dopo, cuant che a son pronts, vignî fûr».
Federico Galvani, 42 agns. «O vin partecipât al inizi come Arbe Garbe e o vin vinçût tal 1998 cui Croz Sclizzâz, un progjet avonde strani, cun Fabian Riz. Al è stât un biel trampulin e nus à metût in contat cuntune sene interessante pe sperimentazion linguistiche e di lengaç musicâl. Nô o vevin za la nestre produzion, ma se mi met al puest di un che al à a pene scomençât, cheste e je une gruesse oportunitât par produsi un disc, e cjatâ un siôr studi di regjistrazion tant che chel di Stefano Amerio. Cence il Premi, la sene de musiche in lenghe furlane e piert un toc rilevant. Ma la domande e je: aial inmò sens cjantâ par furlan? Nô o vin scomençât cul furlan, po o vin miscliçadis lis lenghis, l’ultin disc no ‘nd veve nancje une peraule e cumò si sin disfats. Al è miôr meti une biele crôs parsore a ce che al à di murî, cence puartâ indevant “the walking dead”. Ma forsit no je inmò rivade la ultime ore».
Lino Straulino, 54 agns. «Il Premi Friûl tai agns ’90, ancjemò prime de tutele pe leç dal furlan, al jere un circuit li che a vignivin fûr prodots che e àn dât dignitât ae lenghe, al jere un teritori vergjin di sperimentazions libaris des costrizions e de ereditât dai agns ’70. Tancj di nô a vignivin dal mont contadin, a vevin un rapuart epidermic cu la lenghe, o jerin une gjenerazion che e veve une apartignince culturâl e identitarie fuarte. Par sô nature, il Premi al jere un festival libar, forsit par chel no à mai cjapât un franc. Però vuê si è consumât un cicli, no dome pal concors, ancje pe musiche furlane. Il sburt di bande dai artiscj si è smamît, il spirt origjinâl al è pierdût. La mularie si sta disafezionant, si invente i tocs par furlan dome par partecipâ al Premi, i crôt di mancul. O sin intun moment di impasse. Nus mancje une fuarce in plui par fâ de musiche furlane alc di unic e che no imiti la musiche di chei altris, e cheste gnove linfe no si viôt ancjemò». ❚
Natascia Gargano
La opinion di cui che al à partecipât............
Disarìno adiu par simpri al Premi Friûl? E, soredut, ce sino daûr a pierdi? Ce aie dât cheste manifestazion a desenis di artiscj furlans in chescj agns e ce che si podaressial fâ di plui? Lu vin domandât a cui che al è passât di li. Ve ca ce che nus àn dit.


text:
Il misteri di Crist01 di Zenâr 2006
Il timp grant e sant de coresime, chest itinerari ltiurgjic e spirtuâl che nus mene fint al cûr dal an e de storie, la muart e la resurezion di Crist, al scomence cuntune preiere che mi à simpri fat rifleti parcè che no rivavi e no rivi a cjatâ une soluzion: Danus di rivâ a cognossi simpri plui a font il misteri di Crist (Colete de prime domenie).
Ce esal chest misteri di Crist? S’al è misteri, al è evident che no podarin par mai rivâ a capînt dute la profonditât e la ricjece. Se no ce misteri esal? Ma se nus invide a cognossi simpri plui a font, al vûl dî che alc si po capî e imparâ e plui si va a font e plui si inlumine la nestre ment, si sostente la nestre anime e si oriente la nestre vite.
O crôt che il misteri di Crist, metût in chest moment e in chest contest, al vueli dî che la strade pe vite e à di passâ pe muart, come che Crist al è rivât al sflandôr de pasche passant pe tragjedie e pe umiliazion dal vinars sant. Al è duncje un misteri di dolôr. Ma no un dolôr pal dolôr, che nol à nissun mani, e nancje un dolôr cence sperance, che nol puarte di nissune bande. Ma un dolôr ch’al devente premesse, condizion, passaç obleât e privilegjât pe vite. Al è ce che a disevin i mistics: Per crucem ad lucem. E chi o jentrìn tal aspiet plui scandalôs dal vivi uman e di ogni vite: il dolôr e la muart. Denant di chest mûr che, timp o tart, o cjatìn denant di nô a blocânus la strade, la prime reazion e je di ribelion. Nol è just pensâ a un Diu Pari ch’al vueli o ch’al permeti tant mâl, tante injustizie, tante violence, tante crudeltât e disumanitât. Un Diu che nol rive a fermâ la man dal prepotent, dal delincuent, dal rapinadôr, dal sassin e nol rive a gjavâ des grifis dai triscj lis personis plui debulis e espostis e chês ch’a àn mancul colpe. Un Diu che nol à dûl né dai viei né des feminis né dai fruts e nancje dai nemâi. Un Diu assent o impotent e duncje responsabil dal faliment de storie e dal mont o inutil.
Denant di cheste constatazion masse evident par contradîle o dineâle, la pluritât dai oms si butin te indiference o te ostilitât, no ponintsi il probleme o risolvintlu in maniere negative. Ma il probleme al reste. E chi e salte fûr la novitât, il misteri di Crist, om dai dolôrs, ch’al sa ce ch’al è il patî, ch’al à puartadis lis nestris infermitâts e si è cjamât sù i nestris dolôrs (Is 53, 3-4). Crist al sielç ce che ognun di nô al scarte; al cîr ce che ognun di nô al odee; al bat come strade privilegjade chê che ognun di nô le considare une strade maladete e cence sortide. Al fâs de maludizion la benedizion, dal patî un semenâ, dal murî un vivi, dal pierdi un vuadagnâ. E al rive a clamâ furtunâts chei che ogni persone di bon sens ju clame sfurtunâts o disgraciâts. Al rive a meti in teste chei che nô o metìn in code o fûr de liste: i puars, i tribulâts, i perseguitâts. Cun lui il dolôr fisic e morâl nol è une condane, ma une clamade; nol è une prove che Diu nus bandonde, ma un segnâl che Diu nus clame a jessi plui dongje di lui tal vinars sant par jessi i prins ancje a pasche. Difat i sants, che umanamentri a son chei che no varessin nissune reson di patî parcè che no àn fat nissun mâl, o mancul di chei altris, a son chei che cun plui fedeltât a àn riprodusût te lôr vite e te lôr anime la vite tormentade e la muse dolorant di Crist.
Il misteri di Crist al ribalte lis valutazions umanis a partî dai ultims, come che la resurezion e à ribaltade la sô piere sepolcrâl a partî de sconfite.


text:
01 giugno 2007
Donald dal Tiliment
Cheste conte che e dopre un furlan caraibic, miscliçât e imbastardît, e à fat un pôc di scjas, soredut di cuant che e je rivade in Radio su Radiorai.
Un lengaç colorît, sclet, trastolon che al semee che al vedi disturbât cualchidun, ma che invezit al dimostre che al è pussibil sperimentâ doprant la lenghe furlane. A mi mi plâs e us invidi, se no lu vês inmò fat, a leilu o a scoltâlu par Radio. Purtrop la Rai lu mande in onde a un orari dificil: ogni dì di lunis a vinars aes 13.30 ore furlane (GMT+1).
ps:
Piçule note linguistiche dedicade a Chiara, une mê amie che e sta in Egjit: cjapitul III, pagjine 8, e comparìs la peraule magjiche... "il migul".
VE CHI UNE BIELE RECENSION DI LAURIN ZUAN NARDIN
20 commenti:
- thermonuke ha detto...
-
TRASTOLON.....
USMATIC.....
MIGUL....
Vue e fasin el metafore dal "pastore di anime friulane":
evidentementri tu stas spostant le comunicazion simpri plui sun t'un nivel destinat dome ai "fedei";
nol baste plui un dizionari bilengal, aromai si tabae in codiç e cun convenzions e riferiment doma par "adeptos".
Come el pies plevan, integralist, tu preferissis cura pocs omps fedelissims piutost che difondi une "fede" a "animis" magari dubioses, forsit di "converti", forsit spiardutis ma talore curioses.
Rindint simpri plui stret e criptic el discors, batint simpri di pui su concets che prim e jerin dome latents (el tramaj dal stat talian par esempli) tu tiris su el mur cuintri ei atacs dai detrators dal to "credo", tu ti sieris t'un fuartin inespugnabil cui tio soldats, ma sence nacuargiti tu ti isulis ancje di chej che podevin ve un minimo di aprezzament o curiositat tai confronst di chest "vanzeli cultural" rindint le robe incomprensibil tal mior dai cas, daspes antipatiche pe insitence e pal "dogmatismo" cun cui e ven perpetrade.
Magari al e un riscjo che tu as calcolat di cori ma le to "furloevangelizzazion" e sta simpri plui rivolginsi ad une elite di esperts, fedei, convints o adets ai lavors insome e sta deventant une "crociade".
A dispiet dai "comandaments" de tutele lenghistic-cultural che disin che le lenghe-culture e a di sedi di ducj e che dome se ducj le condividaran come us comun e vara sperancis e dignitat di rinfuarciasi e sopravvivi.
E se lu aj imparat jo!
ps
Tu mi plasevis pui conche tu fasevis lezionutis di CJ e GJ!
- 1/6/07 12:29
- thermonuke ha detto...
-
Patui Paolo persone che jo o stimi nevore par vivacitat e inteligjence, me prof. di talian aes superiors al veve za tal 2005 profetizzat:
I tempi cambiano. E guai se no. Ma a volte cambiano in modo strano e imprevisto. A guardarsi indietro nel tempo, perfino il più sprovveduto si accorgerebbe che la lingua povera, della gente che faceva a pugni ogni giorno con la vita era il friulano, e con lui il resiano, il tedesco il saurano e altro ancora, lasciato in eredità dalla storia e dalla gente. A casa mia, i vecchi fra loro si parlavano in un friulano improbabile e bastardo che sapeva della cantilena casarsese di mio nonno, di dolciastre consonati di città di mia nonna, oppure di suoni strani della bassa. Ma a noi ragazzi di fine anni ’60 ci si rivolgeva solo in italiano, che era la lingua dei siôrs, di quello cioè che in fondo i nostri genitori speravano che noi diventassimo un domani. Ora questa lingua cruda di fatica, orgogliosa della sua povertà, è diventata la lingua di una schiera di signori spesso acculturati, benestanti, agiati. Molti di questi fanno parte di una ristretta cerchia di elite benestante. Gente che conta. Molti –soprattutto giovani- lo parlano davvero bene. Altri –spesso più anziani- no, perché nelle loro case o nelle loro ville non lo hanno mai sentito parlare quando da piccoli guardavano con un po’ di invidia i compagni lazzaroni che si scazzottavano fra i campi e la siepe. Lo hanno imparato dopo, sui libri di scuola. Ora tutto questo è l’esito di un percorso storico e sociale che ha tolto il Friuli dalla miseria e pure da una sorta di ingiusta, perché inspiegabile, sudditanza psicologica nei confronti del mondo. Ed è pure bello sentire che la tua lingua madre è capace di dire cose altrimenti indicibili, di esprimere sentimenti e idee che altrimenti avrebbero suoni strani e stranieri. Peccato che attorno a queste conquiste aleggi un’aria di obbligo coatto: pare cioè che a tutti i costi ci si debba esprimere sempre e solo con questa lingua e –peggio ancora- che il solo dire, fare (baciare, lettera…) in friulano equivalga per forza di cose a un merito assoluto. Alla recente presentazione di un bel programma televisivo curato dalla regista della sede regionale della RAI Claudia Brugnetta e dedicato alla musica friulana si è percepito che a tutti i costi e in qualunque modo il programma doveva essere only par furlan. Io non so se le amministrazioni che hanno finanziato l’operazione e preteso tale caratteristica abbiano davvero fatto il bene del friulano. O meglio: credo che questa operazione sia un bene per la lingua friulana in generale, ma se fossi un musicista friulano vorrei che un simile programma fosse fruibile anche da chi dovesse vederlo in altre parti d’Italia se non persino d’Europa. Insomma un sottotitolo, un frammento di presentazione che permetta di capire anche a chi altrimenti non potrebbe capire. Pare invece che le sovvenzioni passino attraverso questa ferrea legge del tutto in friulano. Il friulano va usato, ma usare tutto in friulano può essere uno sterile parlarsi addosso, un limite fra noi e il mondo, un ritornare a esere “collaterali”. Ma se davvero i tempi sono cambiati è ora che il Friuli sia luogo aperto e il Friulano non sia un obbligo istituzionale, ma un esprimersi libero e perciò sincero.
Paolo Patui, maggio 2005
- 1/6/07 13:45
- thermonuke ha detto...
-
A proposit tu che tu ses tal consei de filologjche, condividitu el to post o chest (o ducj e doi?
Il Gazetin Mercoledì, 30 Maggio 2007
LA FILOLOGICA
«Rai, turpiloquio in "Donald dal Tiliment" il friulano va valorizzato in altro modo»
Udine
Rai e friulano, un'abbinata difficile a quanto pare. E non solo per il percorso ad ostacoli del contratto, ma anche per alcune singole uscite, che sono dispiaciute alla Società filologica friulana e al consigliere regionale Tonutti.
«Ci spiace rilevare - scrive la Filologica in una nota - che da alcuni giorni stiamo ricevendo diverse telefonate e segnalazioni di protesta riguardo ad una trasmissione radiofonica irradiata dalla sede Rai per il Friuli Venezia Giulia dal titolo "Donald dal Tiliment", contenente numerose volgarità e turpiloquio. Tale programma a quanto ci consta, è realizzato sulla scorta della convenzione sottoscritta dalla Rai e dalla Regione in attuazione della legge 482/99. Teniamo a precisare che la Filologica nulla ha a che fare con questo programma. Non entriamo nel merito del prodotto anche se è nostra ferma opinione che la lingua e la cultura friulana dovrebbero essere valorizzate per valori positivi e culturali, com'è ad esempio il caso dei programmi radiofonici Il Vidul e Une Voglade, realizzati dalla Rai in collaborazione con la Filologica». La Rai, per parte sua, fa sapere che «il finanziamento del programma non rientra nella convenzione in attuazione della legge 482. Tutto il pacchetto dei programmi in friulano viene valutato, per precauzione, dall'agenzia regionale che si occupa della valorizzazione della lingua friulana, nonostante non sia un obbligo che ciò accada». Inoltre, aggiungono dalla sede triestina dell'emittente pubblica, «la Filologica ha tutti i diritti di esprimere le sue valutazioni, ma l'interlocutore non siamo noi: è la Regione».
E proprio al Palazzo triestino si è rivolto il consigliere Giancarlo Tonutti (Margherita) con un'interrogazione urgente contro il «pressappochismo linguistico». «Al giornale radio Rai del pomeriggio del 28 maggio - spiega Tonutti -, segnalando un evento culturale che si sarebbe svolto la sera stessa al Mulin di Marchet, bell'agriturismo di Mereto di Tomba, lo speaker lo ha citato alla francese, leggendo testualmente "mulen de marscè". È solo l'ultimo di una serie infinita di episodi: chi può dimenticare, infatti, la Blave di Mortean declinata all'inglese come "bleiv"? Fino a quando dovremo sopportare questo pressappochismo linguistico? Non dovrebbe una radio locale curare con attenzione questi aspetti? Non dovrebbe il contratto di servizio fra Rai e Regione essere in questo rispettato?». Domande che attendono una risposta in aula.
Cdm
- 1/6/07 13:56
- Christian Romanini ha detto...
-
Mandi Thermo
o cirarai di rispuinditi par ordin.
a) sul prin coment o scuen dîti che tu âs piescjade une mierde, anzit tu sês lât cun ducj i doi i pîts suntun biele buaçone. Ma stant che la tu âs plui voltis fat viodi che tu âs une vision ideologjiche no voi plui in là di chest parcè che se tu vuelis bati su cheste strade, dal sigûr no sarai jo a fâti gambiâ idee. Ma o scuen ringraziâti par 2 motîf:
a) dantmi dute chest impuartance di "furlan evangjelicatôr" par vê dome conseât un libri di lei, beh, o scuen dît che il gno "ego" al è ingrassât di 10 kg... robe che no mi coventave stant che al è di cualchi timp che o dîs che o varès di calâ.
b) ripuartant chestis 3 peraulutis tu mi dâs la ocasion di spiegâ che i trastolons e je une corint poetiche furlane moderne che e zuie cuntune lenghe gnove, doprant contaminazions e sperimentazions linguistichis: al pues plasê o no, ma dal sigûr e je une robe interessante (Raffaele BB Lazzara al è un altri non, ma a son in diviers) e cheste e mertarès cognossude prin di trai judizis. "Usmis" e jere une riviste leterarie di cualchi an indaûr e ancje cheste e rapresentave une cierte avanguardie leterarie (pai coments, idem come parsore).
Migul invezit nol è nuie di avanguardistic, o di lessic integralist o criptic (simpri che chês parsore a fossin...)Migul al è l'ecuivalent di "Migo" come che a fevelin jù pe basse: No je migul une peraulate (No je migo une peraulate). Ergo: ancje chest al conferme che tu âs une cierte idee, ma tancj tiei judizis a son cjamâts di ideologjie e pocje voie di vierziti.
2) Sul discors di Patui, no zonti nuie: ognidun al à il so parê.
Tu tu disis che tu lu stimis (o ai vût il plasê di cognossilu ancje jo e o ai invidât a Maian cuntun biel spetacul su John Fante, e ancje intervistât) e che tu lu âs vût come professôr: ben, alore no mi smaravee che tu vedis ciertis convinzions... al è stât par te un bon mestri, ma jo su chest so parê no soi dacuardi: se i musiciscj furlan a vuelin fâsi cognossi in Europe, nol è dal sigûr dome cul talian che a zirin fûr dai confins de Regjon. Ma o ripet, ognidun al pense come che al à voie, ancje se mi semee che chest intervent di Patui al sedi un tic debulut...
3) Sul articul dal Gazzettino: jo o soi une vore deludût di chest intervent de Filologjiche e mi soi ancje inrabiât une vore. Un al pues ancje dî che chest lavôr nol è so. Al è un dirit sacrosant jessi trasparents e sclarî. Ma vonde li. O pensi che al sedi une vore indelicât trai sentencis cuntri un lavôr di un altri. In Filologjiche lu san cemût che le pensi in mert a cheste vicende parcè che ur jal ai scrit. Ancje parcè che ae prime sbrissade, tu vegnis ripaîat cu la stesse monede... e di fat mi semee che sul Furlanist a son rivadis gruessis critichis...
- 1/6/07 14:42
- Christian Romanini ha detto...
-
O ripuarti in maniere plui evidente la interviste che o ai fat a Patui ai 3 di Març dal 2006 su IL FRIULI... mi semee che il parê di Patui al sedi un pêl gambiât e che fâ programs par furlan nol sedi propite cussì brut come che al podeve semeâ ta chê altre interviste:
Fâ scuadre ancje te culture
La sede regjonâl de Rai e à di cualchi setemane presentât il palinsest televisîf e radiofonic in marilenghe, finanziât midiant di une convenzion cu la Regjon Friûl Vignesie Julie.
Cun chest intervent economic fondamentâl si tapone une buse, metint in vore chê tutele de lenghe furlane ancje te programazion dal gjestôr dal servizi public, in spiete dal rispiet de convenzion che, magari cussì no, dopo il prin trieni no je inmò partide.
Dopo vê dade une voglade a di un esempli de television o si lâts a viodi, o miôr sintî, ce che nus proponarà la radio Rai e lu vin fat cun Paolo Patui fermant la nestre atenzion su doi programs che e viodin il scritôr di Sant Denêl tant che autôr radiofonic.
Di fat, dopo la preseade publicazion dal so ultin libri “Volevamo essere Tupamaros”, che al è finît ancje su lis pagjinis dal cuotidian nazionâl La Repubblica intune recension di Gianni Mura, Paolo Patui al sarà cumò impegnât intun radiodrame e intune schirie di pontadis che a fevelaran di balon.
- Patui tachìn dal radiodrame ‘La scuele dal Diaul’. Cemût isal nassût chest progjet?
“Dopo de esperience dal “Alfabeto friulano delle rimozioni”, dôs seriis che a levin a tornâ a scuvierzi in ordin alfabetic personaçs furlans che si jerin fats cognossi in maniere fuarte pal lôr lavôr e opare, e je nassude la propueste dal diretôr de Rai regjonâl Collini di puartâ indenant chescj doi progjets. Par dî la veretât il radiodrame ‘La scuele dal Diaul’ al nas di une idee e dal lavôr di traduzion di Gianni Nazzi, che al à voltât par furlan un test teatrâl di Eric Emmanuel Schmitt, un zovin autôr belghe di lenghe francese une vore preseât in dute Europe. De traduzion di Gianni Nazzi, che par prin al à puartât in Italie chest test che nol à une version taliane, al è stât fat chest gno adatament radiofonic che al è deventât il program che al larà in onde”.
- In chest test il Diaul tornial a scuele? Parcè?
“La opare di Schmitt e fevele di un Diaul aromai in crisi par vie che tal mont no son plui pecjât, o miôr, a son simpri chei. Pal autôr il mâl plui grant al è rapresentât de presunzion dal om di podê guviernâ il destin dome cu la sô razionalitât, cul pinsîr e la logjiche. Su chest teme si disvilupe dut il test che o lassarès discuvierzi ai radioscoltadôrs, che inmò no lu àn let…”.
- Nus à dit che chest progjet al nas di une traduzion: isal impuartant par fâ cressi il status di une lenghe e ce efiets puartial fâ traduzions par furlan di tescj forescj?
“Prin di dut i ten a marcâ che cheste traduzion nus à dât la pussibilitât di meti in pîts une biele colaborazion e jo o crôt une vore tes colaborazions tal mont de culture furlane parcè che o pensi che al sedi impuartant rivâ adore a fâ scuadre tra i diviers protagoniscj dal panorame culturâl de nestre regjon. Par chel che al inten il discors plui stret dal rûl des traduzions, no dome par furlan, ma il resonament al larès ben par dutis lis lenghis dal mont, o soi convint che al sedi la maniere miôr par rimodernâ e rinovâ une lenghe: cuant che dôs lenghis a jentrin in contat, a scuegnin confrontâsi une cun chê altre e duncje a son obleadis miorâsi”.
- Cun di plui chi si partìs di un test teatrâl par puartâlu in radio. Ce diferencis sono jenfri la lenghe dal teatri e chê de radio?
“La diferencis a son tantis e ducj i doi i lengaçs artistic a àn la lôr particolaritât. Par me la radio e à une magjie li che al baste un rumôr, un sunôr e la sene e gambie. Cun di plui in radio no si pues falâ une peraule: se in teatri l’atôr al pues ancje interpretâ e meti dal so intune recite, in radio invezit il test al à di jessi une vore precîs e rigorôs. Chi e stâ dute la fuarce evocative straordenarie di chest mieç di comunicazion”.
- Par vignî al secont program “Il Balon nol conte balis”, nus plâs ricuardâ lis peraulis di Gianni Mura, gjornalist di La Repubblica, che al à definît il libri “Volevamo essere Tupamaros: bielis contis di fantats zuiadôrs di balon che a saressin plasûts ancje a Pasolini”. Partìn di chi.
“Di fat chest secont program al nas de riproduzion radiofoniche di chestis contis che a àn come protagonist la vite di un om in relazion al balon, di cuant che al jere frutin, passant pe ete dai studis di zovin universitari furlan che si cjate a zuiâ intun derby cun universitaris triestins, fintremai a cuant che al è plui indevant cui agns, ma simpri cu la passion pal balon, un zûc che in chest test al devente un pretest par fevelâ de Italie che e cambie e di une vite che e passe vie pai agns e pai fats de cronache dal nestri paîs”.
- Ce percezion ise dal furlan che al è simpri plui presint tal mont de informazion e no dome?
Al è un dopli aspiet: di une bande la int e scolte vulintîr i programs e dutis lis trasmissions che si fasin par furlan. Al è però un risi: cumò il furlan al à inmò une dimension di novitât in cierts contescj e duncje par cualchidun produsi par furlan al è lâ daûr di une mode. Chest al è un mût falât di lavorâ pal furlan, stant che spes al pues capitâ che la cualitât e à cûr di vignî a mancjâ, fasint plui dam che ben. Par chest mi auguri che cul timp si rivi adore a viodi e sintî lavôrs simpri plui di cualitât par podê rivâ a tornâ a ripeti esperiencis impuartantis che a son za stadis intai agns. In radio la selezion e je plui facile par vie che si à di lavorâ dome cu la peraule e duncje no si scjampe: se no je professionalitât e cualitât no si rive a imbroiâ il public cun lûs e altris efiets speciâi”.
- O vin ricuardât ancje il poete di Cjasarse e soredut tal 2005 si à fevelât une vore di Pasolini. Ce varessial fat in radio e pe radio se al fos inmò chi cun nô?
O crôt che Pasolini in dì di vuê al varès lavorât un grum pe radio, par vie che al è un mont une vore alternatîf. La produzion radiofoniche e à une cualitât medie une vore alte soredut se paragonade cu la television. La radio e je il puest li che si rive inmò a fâ culture e duncje, stant che Pasolini al veve za denunciât cheste decadence comerciâl de television, al varès lavorât vulintîr in radio, li che e prevâl la fuarce des peraulis e des ideis che tu âs voie di comunicâ, in cualsisei lenghe si vedi voie di fâlu e duncje ancje par furlan”.
- 1/6/07 14:50
- Christian Romanini ha detto...
-
Duncje thermo, ancje Patui al ponte a fâ un discors su la cualitât dai lavôrs e al pense che lavorâ pe radio "un mont une vore alternatîf" al varès fat gole ancje a Pasolini "ancje par furlan". Se si à voie di resonâ si pues ancje modificâ ciertis convinzions che si à, baste vê voie di metisi in discussion, robe che mi semee che Patui al vedi fat, ma tu, thermo, no... Dut câs o ripet: provait a lei Donald dal Tiliment, parcè che il furlan e je une lenghe e come cun dutis lis lenghis si pues sperimentâ, doprâ plui regjistri, fevelâ di "frice" (come che al dîs ancje thermo) o di radio come tes trasmission di Radio Onde Furlane o chel tic di Rai che nus fasin sintî ogni tant: come Donald dal Tiliment
- 1/6/07 15:00
- Scovacis ha detto...
-
Chris, Thermo nol à ducj i tuarts: la int normâl no sa cui che son i Trastolons, ce che al jere Usmis e ancje citâ in maniere criptiche un discors cuntune tô amie nol è il massimo de netiquette. Si pues ancje fâ un post scrit cussì ma bisugnarès rimediâ cui link su lis peraulis stranis (tra l'altri al è doplamentri un pecjât no fâlu parceche se i zovin a cognossessin Usmis a 'nd varessin un grum di plui entusiascj pe lenghe).
Sigûr Thermo al podarès lâ ancje a informâsi ator par Google ma no si pues pretindi che la int ti cori daûr se tu vuelis jessi divulgatîf...
Par chel che al rivuarde Patui o soi d'acuardi cun te e o soi content che un tic al vedi gambiât idee, l'intervent citât di Thermo al jere stât ben masanât su ILfurlanist: il dialic (ancje a muse dure) si viôt che al jude simpri.
- 1/6/07 17:36
- Christian Romanini ha detto...
-
mandi Dree, o soi content che tu vedis cjatade la password ;-P
Dut câs tu âs reson, ma come che tu leis tai coments miei, o ai cirût di rimediâ cuntune spiegazion dai tiermins. E cumò o ai ancje zontât une recension in link, li che al è spiegât inmò miôr il significât.
- 1/6/07 18:27
- Scovacis ha detto...
-
Nol è che o ai cjatât la password (figuriti!) il fat al è che cumò vint la gmail pal furlanist al mi fâs acedi automaticamentri.
Insome tu ametis il Thermo nol veve ducj i tuarts heheeh.
A part i scherzs il pericul di autorefenzialitìat al è simpri presint se si frecuente masse i furlaniscj ;-)
- 1/6/07 19:03
- Christian Romanini ha detto...
-
Ma sì, in fonts i vuei ben e in efiets alc si podeve zontâ te spiegazion. Sul discors de autoreferenziâlitât, ancje chi o scuen dâti reson.
- 1/6/07 20:51
- thermonuke ha detto...
-
Grassie Dree, alore forsit no soj jentrat cun doi piz te bujace, magari dome cun t'un....no?
dut cas Christian dos domandutis:
tu disis che o resoni dome cule vision idoelogjeche juste parceche ti ai acusat di deventa un tic "settari" (o autoreferenzialist) ma: no sonin les tos convinzions, (che no coincidin culis mes) che an trasformat chist blog (no tal "majan" ma "tal dulintor") in t'un blog vonde idealist che daspes al ricalme al derit di autodeterminazion dai popui, al sentiment di nazion furlane, cjale dome a sinistre te to home page ce che tu cjatis: ore de patrie, tramai dal stat talian etc....
no tu mi disaras che cheste no je ideologie? o lu ise dome le me parceche diferente e no alineade?
podopo tabajant di Patui:
prin ben, alore no mi smaravee che tu vedis ciertis convinzions... al è stât par te un bon mestri,
e podopo baste vê voie di metisi in discussion, robe che mi semee che Patui al vedi fat, ma tu, thermo, no...
No ti someial un tic contraditori?
Podopo no sai crop e a ce nivel di discusion che o soi disponibil a metimi in discusionma; par resta te metafore no sarai San Pauli che o soi folgorat sule vie di Damasc dal "furlan" ma une volte no scrivevi par furlan, di certis robis mi soi ancje interessat e incuriosit, o cjali el furlanist no dome par vinci une majute tal quiz dai fantats, insome uin tic di curiositat "di ateo o di agnostic" tu puedis ancje veme impiade e forsit ancje a altris.
Tu stes tu as declarata a onde furlane che si verifiche cul to blog une robe strane, li che int cualuncue e scrif naturalmentri in furlan, a diference dal furlanist che al e un bolg "dedicat" o "fur par fur" li che la risulte plui ovvi falu.
N§Ben ce che ti dis al e dome di no bati simri e masse cun chel claut, parceche chei che tu as rivat a incuriosi, e tal vevi za dite tu ju stas forsit un tic stufant.
Par torna cul "pastor di animis" al sara si plui dificil ma ben plui gratificant dedicasi aes "animis pierdudis"che ai "patafebancs". Viot di no fa chest eror magari colant tal autoreferenzialism (grassie dree, peraule juste!).
Chest pal "dulintor".... pal "majan" o ai za dit che sigur e je une sielte politiche, forsite ancje sugjeride ma nol e l'argoment di vue.
E cumo o voi a bevi une bire!
- 1/6/07 21:01
- Christian Romanini ha detto...
-
Sumosò Thermo: o ai pûr dit che forsit o podevi scrivi il post in maniere divierse. O sai che tu sês permalosut, ma ti visi che lu soi ancje jo. Però il clap tu lu âs tirât prime tu. Jo o ai dome segnalât une robe di lei e tu tu âs montât sù un casinon. Su la cuestion integraliste... no rivi a capî ce pês dâ a la peraule. Mi sune mâl. Però di ciertis robis o resti convint e il fat che tu tu mi scrivis che tu âs gambiât idee su altris robis, mi convinç che forsit al è stât ancje parcè che o su cierts argoments o ai batût. Ti doi reson che no si à di colâ te autoreferenzialitât (e lu ai dit ancje a dree), ma chest al è un risi che si cor in dutis lis robis, figurìnsi cuant che si ten un diari in rêt. Donald nol sarà stât la notizie dal dì a Maian, ma stant che e je une leture che o soi daûr a fâ ta chescj dîs e di chest o ai fevelât cuntune mê amie, mi semeave une robe simpatiche di conseâ. E cheste no mi semeave MIGUL une "crociade furlanevangjelizant"... almancul chest âs di dâmi reson... e cumò o voi a bevi une bire ancje jo, sango y zarde!
- 1/6/07 21:44
- thermonuke ha detto...
-
Bon,
dut cas o ai dite incuriosit e interessat, no gambiat idee!
- 2/6/07 02:16
- Scovacis ha detto...
-
Insome, Romanin al è deventât plui integralist de ILfurlanist :-D
- 2/6/07 13:13
- Christian Romanini ha detto...
-
Boh?! al semearès di sì ;-)
e alore, Dree, mi racomandi: OCJO! :-P
- 2/6/07 13:18
- Scovacis ha detto...
-
jo o varès la cure, prime che e deventi masse grâf. vonde cun Onde Furlane par un mês e scoltâ Radio deejay (o miste cun radio 24 une dì sì e une dì no).
- 3/6/07 10:47
- thermonuke ha detto...
-
Plui gjte obligatorie fur dai confins de "patrie" cun visite di almancut un "pilastri" talian.
O sugjeris che al e vonde dongje:Solferino, 250 km A4 uscide Desenzano.
Puartidti daur une rovede di frico se e vessin di mancjati les fuarces!
- 3/6/07 15:20
- thermonuke ha detto...
-
Ale ancje el museo che al comemore le nassite de cros rosse e dopo tu puedis la a viodi un tic di parussule sul Lat di Garde o la a fa un zir in gjostre a gardaland.
Va che gambia un tic di ajar ti fas ben!
- 3/6/07 15:23
- Unknown ha detto...
-
Bunesere...mi soi pene iscrit a chist blog, speri che no le vares cun me se o scrif un furlan senze Acentos o menadis ma cul cumpiuter no rivi...al'è furlan di San Zorz par cui tantis zeta...sinzeramentri no sai ze co stoi zirint in chist blog, siguramentri o migliorarai il me furlan. Di un poc o scrif robis in marilenghe e mi plasin lis storis che vegnin fur cui trastolons...tant par sedi clar...se o vis voe di spiegami zemut co tiris fur li letaris iustis par scrivi in furlan us ringrazi.Maman fruz
- 13/7/09 20:57
- Christian Romanini ha detto...
-
Mandi lu.natico
ve chi la soluzion par scrivi i acents:
jo o fâs:
alt + numar
â alt 131
ê alt 136
î alt 140
ô alt 147
û alt 150
alt 182
Ê alt 210
Î alt 215
Ô alt 226
Û alt 234
Mandi
- 13/7/09 22:01


text:
… a Cividât
Domenie, 20 Març 2016, e je stade a Cividât la Marcje des Cisilis. Si partive dal “Pala Natisone”, ven a stai il palaç dal sport, indulà si cjatâvisi e po dopo si partive cuant si voleve jenfri lis 08H30 – 09H30… e jere ancje la pussibilitât di sielzi tra trê itineraris di 4-10-24 km… chel plui lunc e rivave fintremai a Madone di Mont, tant che chei altris doi a fasevin un zîr par lis nascuindudis di Cividât rivant fin a Sanguarç indulà al jere il puest di ristorazion… il timp al jere une vore bielon ni masse cjalt ni masse frêt, propit just par fâ une biele cjaminade o cori… di fat in tancj a cjaminavin fermantsi a fâ lis fotos tant che cualchidun une vore bulo al coreve, no savint ce che si pierdeve… Buine Vierte a ducj !
Cjalait dutis lis fotos: Marcia delle Rondini 2016
😎


text:
Giovanni Battista Gallerio Gli autografi delle poesie e delle prediche friulane25 di Setembar 2006
Glesie Furlane e à il plasê di scomençâ un gnûf cicli di incuintris presentant il libri dal prof. Gabriele Zanello “GIOVANNI BATTISTA GALLERIO (1812 – 1881) Gli autografi delle poesie e delle prediche friulane.
Domenie prin di Otubar dal 2006 a Vendoi di Trep, glesie parochiâl a lis trê daspò di misdì cjant dal Gjespui e subit dopo l’incuintri.
Relatôrs: prof. Gabriele Zanello e pre Antoni Beline, scritôr
Pre Tite Galeri al fo un om di culture e un pastôr fedêl a la sô int;
al è cognossût in dut il Friûl pe sô vene poetiche semplice, gjenuine e popolâr.


text:
"Il lavôr creatîf al è a mieç tra la memorie e il dismenteâsi”.
(Jorges Luis Borges)
Il Laboratori Creatîf si disvilupe da la sintesi e da la realizazion di intuizions inovativis par dâi forme a progjets tecnics e grafics bogns di apaiâ e sodisfâ lis esigjencis dal Client.
Dal schiç al dissen tecnic doprant lis animazions tridimensionâls; dai stampons a lis imagjins, sperimentant elaborazions grafichis complicadis, il team dal Laboratori Creatîf al lavore par proponi packaging tratîfs, adatabii, eficients e di cualitât in ogni detai.


text:
La Grande Vuere e je ancje la Grande Bausie pal Friûl, la sô int e la sô storie.
✽✽ No si stracarìn mai di denunziâlu e di fâ front cu lis nestris fuarcis ae propagande tricolôr che e spant a plenis mans une retoriche plene di cidinôrs e omissions.
✽✽ Ma par justificâ chest so agjî e cole dispès in falsetâts cussì gruessis che a colpissin chê stesse imagjin che in chescj cent agns e à cirût di costruî sedi a nivel di propagande che di divulgazion popolâr.
✽✽ Us puarti un esempli par sclarî cemût che il nazionalisim talian nol vedi nissune vergogne su cemût presentâ chel che nô furlans, e no dome, o varessin di calcolâ simpri un maçalizi inutil e par chel che nus rivuarde plui di dongje une vuere tra fîs di un stes popul.
✽✽ Mi è capitât, par câs pûr e no par sielte, di cjatâmi devant di une mostre che e figure lis primis pagjinis de Domenica del Corriere publicadis in chei agns avilîts. Lassìn pierdi il tono e i contignûts des didascaliis che a acompagnin lis ilustrazions in prime pagjine dal dissegnadôr famôs Beltrame là che i austriacs a son presentâts tant che bandîts triscj e vonde e metìnsi a viodi ben l’ultim cuadri in mostre: al rivuarde la mari dal milite ignoto e la deposizion dal cadavar al Vittoriale di Rome. Si clamave Marie Bergamas, e jere nassude a Gardiscje e duncje in chê volte citadine dal Imperi. Intal Otubar dal 1921 al partì di Aquilee il tren che traviers dute la Italie al rivà fint ae capitâl.
✽✽ Inte didascalie e risulte tant che «la triestina Maria Bergamas», scancelant la sô nassite cun chê di meti dongje in maniere palese i sintiments dismovûts di chel avigniment al rûl de «citât martare».
✽✽ Il stes metodi al ven doprât par un altri lûc simbul de retoriche chê Gurize che, intal celebrâ chê che le clamin “liberazion”, no si fâs nissune alusion ai bombardaments talians che le àn distrute e nancje che si à il pudôr di motivâ il fat che i simbui dal imperi austro ongjarês a son stâts cambiâts cul leon di Sant Marc, cuasi a afermâ une continuitât storiche cu la Serenissime, e duncje la Italie.
✽✽ Pecjât che su la Contee di Gurize, Vignesie no ves mai podût alçâ sù la sô bandiere.
✒ Dree Valcic
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +


text:
Un daspò misdì di mieç Otubar al è soreli e l’aiar, ancjemò clip, mi invoie a fâ une cjaminade pai cjamps. Cussì o cjapi par la Armentaresse, une stradele di campagne che mene fûr paîs.
I colôrs des plantis, inte Sierade, a jemplin il voli e il cûr e o cjamini cun calme, gjoldint chel spetacul.
Rivât intune beorcje, di lontan o viôt une frute, sentade su di une cjoce. Mi incuriosìs subite la monture che e à: un golfut colôr pane lavorât a rosutis, une cotule a cuadrei di Scozie e cjalçons blancs fin sot dai zenoi. I cjavei po, a son petenâts a strecis, tignudis di doi nastruts ros. O pensi subit a la mode dai agns Cincuante e che la zoventût dal dì di vuê, fin a chê altre d’, no si vistive cussì. Mi svicini e la saludi e je mi rispuint cuntune vosute timide, di fâ tenarece. I domandi ce che e fâs di bessole pai cjamps e je mi conte che si clame Catinute e ogni tant e salte fûr par straviâsi, e che a stâ miôr fûr che dentri. Intant che e tabaie, la cjali ben e o viôt che e je une vore palide e e à i voi cerclâts come se e ves cetant patît. Mi conte ancje che so pari al è ni vore trist e dispès al torne cjase cjoc. Cuant che al à bevût po al peste jê e sô mari: “La ultime volte che mi à dât, mi à sbatût il cjâf cuintri il mûr cetant fuart che di chel moment no mi visavi plui di nuie”. Jo no sai ce dîsi par consolâle e i auguri che lis robis a vadin miôr. Jê e scjasse il cjâf, serie, e i scjampe un: “Aromai!”. Po si alce e mi salude: “Graciis par vêmi fat companie, ma o scuen lâ, che mi spietin!”. La viôt slontanâsi, planchin, par la stradele che puarte al cimitieri.
No ai plui viodût Catinute.
Pôcs dîs dopo, la dì dai Sants, o voi a puartâ un vâs e un lumin su la tombe di mê mari e dopo cualchi recuie o fâs un zîr pal cimitieri, come che o fâs ogni volte. Passant denant a un cjanton cun vecjis lapidis ingrumadis, mi cole il voli suntune fotografie ni vore smavide, che mi pâr di cognossi. Mi svicini e o lei: Goi Caterina nata il 18 Aprile1942 – morta il 10 ottobre1954.
Intun marilamp mi ven iniment Catinute, e o resti di clap.
di Pauli Jacuss


text:
“Daspò vincj agns de adozion de Cjarte europeane des lenghis regjonâls o minoritariis la Italie no le à ancjemò ratificade. E je une situazion che il Guvier al à di risolvi in curt”.
La coincidence jenfri la cridade che e rive di Bruxelles, di bande dal vicepresident de ong di rapresentance des minorancis te UE, Davyth Hicks, in ocasion de cunvigne “Regional languages in the polices of the European union and its member States” tal Parlament european e lis celebrazions pal vincjesim de Cjarte europeane des lenghis minoritariis al è incindiôs.
Di fat, propit cuant che dapardut si inmanein manifestazions par celebrâ l’aveniment, in Europe si domandin cemût mai che in Italie nol sedi ancjemò ratificât il tratât internazionâl che al è bielzà jentrât in vigôr in 25 Stâts europeans. A ricuardâlu al è stât propit îr ancje il finlandês poliglot – dîs a son lis lenghis che al fevele – Johan Haggman, coordenadôr dal grup de Comission europeane che si ocupe di multilinguisim.
Haggman, che al à fevelât ae cunvigne inmaneade de Regjon polache de Pomeranie in colaborazion cu la Regjon Friûl Vignesie Julie par vie dal ufici di colegament di Bruxelles, al à confermât la grande atenzion pe situazion de lenghe furlane, che, al à garantît, “e ven tignude di voli in maniere costante dal Comissari european pal multilinguisim”.
In cont di chest, al è stât il diretôr de A.R.Le.F., William Cisilino, a spiegâ in maniere puntuâl il percors normatîf puartât insom de Regjon Friûl Vignesie Julie a pro de tutele dal furlan.
“La promozion des minorancis linguistichis – al à rilevât Cisilino – e deventarà simpri plui impuartante te suaze des politichis europeanis dal avignì, tant al è vêr che aromai lis lenghis minoritariis a puedin jentrâ, cu la stesse dignitât di chês altris in ducj i programs di finanziament de UE. Par cheste reson al è strategjic instaurâ rapuarts di colaborazion produtîfs cu lis organizazions che a son dongje des istituzions europeanis, tant che il European Language Equality Network (ELEN)”.
Propit il vicepresident di ELEN, Hicks, al à anunciât che la rêt e promovarà une domande par rivâ a vê liniis di finanziament di pueste cul fin di pandi l’ûs des lenghis minoritariis e regjonâls in Europe e al à ilustrât la propueste di istituzion di un Osservatori su lis politichis di tutele.
In particolâr, al è stât une vore interessant il confront jenfri la situazion de lenghe furlane cun chê casubiane presinte in Pomeranie. La analisi che e à metût a confront la situazion sociolinguistiche e à mostrât une vore di afinitâts.
La normative regjonâl di tutele fate buine dal Voivodât – che e à introdusût l’insegnament veicolâr a scuele – e à provocât un grant risultât di sensibilizazion publiche in pôc timp: dîs agns za fa i fevelants a jerin 50 mil, tal ultin censiment dal 2011 a son stâts 200 mil chei che a si son declarâts cun braure di lenghe casubiane. ❚
A.R.L.e.F.
Pai 20 agns de Cjarte Europeane des lenghis regjonâls e minoritariis, Bruxelles i cride ae Italie............
“Daspò vincj agns de adozion de Cjarte europeane des lenghis regjonâls o minoritariis la Italie no le à ancjemò ratificade. E je une situazion che il Guvier al à di risolvi in curt”.


text:
Il progjet “Balade pal 1511” metût in sene dal Istitût Tecnic di Glemone
La storie dal Friûl metude in musiche, cjantade e balade si impare miôr. E je cheste la disfide di Angelo Floramo e Alberto Vidon, doi professôrs di letaris dal Istitût Tecnic pal Cumierç e pai Gjeometris di Glemone che al cjape il non di un dai plui grancj inteletuâi furlans dal Nûfcent, pre Bepo Marchet: un che la storie le à no dome studiade ma ancje scrite e ben meditade. Al è capitât ancje ai fortunâts arlêfs di chescj doi docents che a àn fat “vivi” la storie ai students metint in sene “Balade pal 1511”, un spetacul che ducj i spetatôrs dai “Colonos” di Vilecjaze a àn podût viodi inte suaze dai incuintris di “In file”. La trame e va a gjambar, de storie resinte fin ae Ete di Mieç: si partìs di un scjas, di un ton che al creve la tiere, l’Orcolat: il taramot dal 1976. Ce che al fâs jentrâ il public tal vîf dal spetacul al è dut câs un convoi di Cosacs che a rivin in Cjargne tal 1944: i fantats a impersonin la vuere jenfri dôs disperazions, chê dai Cosacs che a cirin une gnove Patrie e che dai furlans che a cirin di difindi la lôr.
Si passe po a un altri moment dulà che la storie e je jentrade tes cjasis dai nestris avons, la rote di Cjaurêt: cui che al scjampe e cui che al reste a son lassâts al stes dolôr. Un destin che la int dal Friûl e à plui voltis patît inte sô storie: sot Napoleon, sot la Incuisizion, e in dutis lis invasion di Atile incà. Doi siei moments a valin tant che redenzion: la nassite de Patrie dal Friûl tal 1077 e la Joibe Grasse dal 1511, moments contâts cu la colaborazion di Zorç Ius e Luigino Peressini.
Walter Tomada
ATUALITÂT – La storie?… Un spetacul!............
Il progjet “Balade pal 1511” metût in sene dal Istitût Tecnic di Glemone


text:
23 mostris par un memory
che al è ancje un imprest didatic par fruts e mestris
Ce fasino i pitinins di dutis lis fameis dal ream animâl dal nestri marimont par imparâ e par deventâ i grancj de lôr specie? A zuin, ducj a zuin. A zuin framieç di lôr o di bessôi. A zuin discjadenâts o cuiets. A zuin intant che a tormentin i grancj e daspò di ogni zuiade a son ancje lôr pardabon plui grancj e a àn di sigûr imparât alc di gnûf.
E alore, zuiâ al pues jessi ancje une maniere par insegnâ soredut ai plui pitinins. Lu san ben lis mestris des scuelutis che a pararessin divertîsi tant che i fruts. E al è soredut par lôr, pes mestris che a insegnin furlan, e pai frutins, ancje chei dai prins agns de scuele primarie, che al è stât pensât “Il memory dai mostriçs&mostris” là che la peraule “mostriçs” e je inventade. Un memory che al cjape vite des ilustrazions di Maddalena Bathish e dai tescj di Francesca Gregoricchio.
E cuâl frutin no aial mai mostrât tant pôre che curiositât pai mostris, chei tai armârs, o sot dai jets o tal camarin de robe dismenteade, simpri tal scûr?
Met dongje chest, la voie di zuiâ e ancje chê di disfidâsi, e lis 23 tessaris dal memory dai mostriçs e mostris a deventin ancje un imprest didatic par insegnâ la lenghe furlane.
Ogni mostri e ogni mostriç a àn il lôr non e la lôr storie, une storiute scrite intun librut metût dongje des tessaris e che si pues lei cuant che si metin compagnis 2 tessaris cu la stesse ilustrazion. E alore, vie ducj a zuiâ par imparâ e no dismenteâ la nestre lenghe!
La cjase editore e je la Kappa Vu e il memory si pues cjatâlu in librarie o in rêt tal sît de Kappa Vu (shop.kappavu.it). ❚


text:
Profile
About
Chirita In Provincie.pdf --> DOWNLOAD
Chirita In Provincie.pdf --> DOWNLOAD
Chirita In Provincie.pdf Vasile Alecsandri Chirita In Provincie.pdf Chirita In Provincie.pdf Vasile Alecsandri Chirita In Provincie.pdf Chirita In Provincie.pdf Vasile Alecsandri Chirita In Provincie.pdf Chirita In Provincie.pdf Vasile Alecsandri Chirita In Provincie.pdf Chirita In Provincie.pdf Vasile Alecsandri Chirita In Provincie.pdf Chirita In Provincie.pdf Vasile Alecsandri Chirita In Provincie.pdf Chirita In Provincie.pdf Vasile Alecsandri Chirita In Provincie.pdf Chirita In Provincie.pdf Vasile Alecsandri Chirita In Provincie.pdf Chirita In Provincie.pdf Vasile Alecsandri Chirita In Provincie.pdf Chirita In Provincie.pdf Vasile Alecsandri Chirita In Provincie.pdf Chirita In Provincie.pdf Vasile Alecsandri Chirita In Provincie.pdf Chirita In Provincie.pdf Vasile Alecsandri Chirita In Provincie.pdf Chirita In Provincie.pdf Vasile Alecsandri Chirita In Provincie.pdf Chirita In Provincie.pdf Vasile Alecsandri Chirita In Provincie.pdf Chirita In Provincie.pdf Vasile Alecsandri Chirita In Provincie.pdf Chirita In Provincie.pdf Vasile Alecsandri Chirita In Provincie.pdf Chirita In Provincie.pdf Vasile Alecsandri Chirita In Provincie.pdf Chirita In Provincie.pdf Vasile Alecsandri Chirita In Provincie.pdf Chirita In Provincie.pdf Vasile Alecsandri Chirita In Provincie.pdf
File Upload Este pagina nu exista Chirita In Provincie.pdf Chirita In Provincie.pdf Chirita In Provincie.pdf Chirita In Provincie.pdf Chirita In Provincie.pdf Comicul In Chirita In Provintie. Other pages. Page 2. Page 3. Page 4. Page 5. Page 6. Page 7. Page 8. Page 9. Page 10. Page 11. The Official Site of István Máté Capon, Hungary. __________ Dopo il "Chirita in provintie" ho provato a caricare il finale di "Il Gattopardo" di Giulio Buonaventura Raspanti. Chirita in Provincie. Page 1. Chirita In Provincie.pdf Chirita In Provincie.pdf Chirita In Provincie.pdf Chirita In Provincie.pdf Chirita In Provincie.pdf Chirita In Provincie.pdf Chirita In Provincie.pdf Chirita In Provincie.pdf Chirita In Provincie.pdf Chirita In Provincie.pdf Chirita In Provincie.pdf Chirita In Provincie.pdf Chirita In Provincie.pdf Chirita In Provincie.pdf Chirita In Provincie.pdf Chirita In Provincie.pdf Chirita In Provincie.pdf Chirita In Provincie.pdf Chirita In Provincie.pdf Chirita In Provincie.pdf Chirita In Provincie.pdf Chirita In Provincie.pdf Chirita In Provincie.pdf Chirita In Provincie.pdf Chirita In Provincie.pdf Chirita In Provincie.pdf Chirita In Provincie.pdf Chirita In Provincie.pdf Chirita In Provincie.pdf Chirita In Provincie.pdf Chirita In Provincie.pdf Chirita In Provincie.pdf Chirita In Provincie.pdf Ch
ee43de4aa9


text:
✽✽ No coventin tantis peraulis: lu viodês di bessôi. Il prin numar de Patrie dal 2013 al è chel chi. No plui la riviste che tai ultins agns us è rivade a cjase, ma pardabon un alc di diviers. Dree Venier chi dongje al sclarìs la sô particolaritât, jo o ai di dîus il parcè di cheste sielte. O sin rabiôs! E ancje la cjarte, la scriture a àn di pandi la nestre rabie. Tal stes timp a àn di mostrâ che, se cualchidun al pensave di podê fermâ la vôs storiche de furlanetât, al à falât in plen. Se a Triest a crodevin di taiâ lis gjambis ai furlaniscj, ridusint i bêçs dal contribût regjonâl al nestri gjornâl, chest sfuei, i siei gjornaliscj, i siei letôrs, i siei amîs, a àn decidût di rispuindi cu la fuarce de reson, cu la inteligjence des ideis, cul spirt dal riviel.
✽✽ Gjavâ ae Patrie, ma ancje a chei altris organisim che a doprin la lenghe furlane tal cjamp de informazion, tant che la stesse Regjon nus clame “primaris” pe difusion dal furlan, al vûl dî mostrâ pardabon la muse. E forsit al è un ben, parcè che al mostre, ancjemò une volte, chei che a son de bande dal Friûl e chei cuintri. A son chei che a fevelin di difese des minorancis tes cunvignis par fâsi biei, che a prometin, e sot sot nus odein, parcè che o sin chei che lôr no saran mai: inamorâts dal nestri popul, de nestre tiere. O sin, intune peraule, patriots.
✽✽ Dome il pinsîr che in Friûl a sedin ancjemò feminis e oms, vecjos e zovins che a puedin pensâ al doman de lôr int, ju mande fûr di cjâf. Lôr, ducj lôr, a viodin dome la cjadree, cence ideâi, pronts a cambiâ bandiere daûr dal vint e simpri, simpri sotans di chel che a comandin Rome, Milan e Triest. Il risultât des prossimis elezions al sarà une riconferme di cheste situazion, tant che lis listis presentadis.
✽✽ Ma ancjemò plui fastidi ur ven, cuant che si inacuarzin che o sin testarts, ma soredut brâfs e prontâts. In chescj agns “La Patrie” e je stade la dimostrazion clare, sclete di dôs robis: la prime che no ducj i inteletuâi, i gjornaliscj, a stan sot de capele de italianitât, che no ducj a àn tant che ambizion chê di metisi tal cjâf l’elm di Scipio e la storie che i sta daûr. O vin contade une storie diferente: la nestre. No dome chê passade, ma chê di vuê, cjalant ce che al sucêt cuntun voli diviers de television, dal “Gazzettino giuliano”.
✽✽ La seconde, che o sin lâts indenant pe nestre strade cence cjalâ in muse nissun, cul rispiet pes personis ma cu la fermece de veretât. E viodût che no puedin copânus fisichementri, a àn decidût di fâlu dal pont di viste economic,crodint di fermânus.
✽✽ Di sigûr lis dificoltâts, il pericul di sierâ il gjornâl al è, e ancje fuart. Par fâ front, a alc o vin scugnût rinunciâ. Ma o domandi a ducj: isal just, onest che i nestris fogolârs no podaran plui ricevi gratis il gjornâl, parcè che al coste masse, cuant che si cuvierzin i debits dal teatri comunâl di Triest, dulà che la Regjon e tirarà fûr un milion di euros? O pûr che lis scuelis no podedin plui doprâ i nestris articui pe programazion dal furlan? La Patrie dal Friûl e continuarà a vignî fûr, no larìn a domandâ la limuesine al Palaç, ma o pretindìn che al vegni rispietât il nestri lavôr e la leç. Cheste flamute e restarà impiade. Come che nus àn insegnât chei prime di nô: mai molâ.
Al è un onôr.
Dree Valcic
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +


text:
Tita une dì o chê altre al varès scancelât chê scrite sul mûr de cusine, di un mês lu ossessionave.
Dâur di mangjâ a Addis e a Beba
O tornarai
Anzulute
Al jere stât un matrimoni cumbinât: lis dôs maris vielis a vevin domandât la gracie a Madone di Mont par fâ sposâ chei doi fîs vedrans che si cognessevin di cincuante agns; la dì des gnocis, pe contentece, a jerin ladis discolcis sù al Santuari a ringraciâ la Vergjine Beade.
Anzulute, fin di frutine, cjapade di une passion segrete e jere malade di malinconie. Ma cun Tita, om ruspiôs salvadi e bruntulon, la sô maluserie e leve ogni dì in piês. Une gnot di lancûr, cul jutori de Madone che e veve capît la falope, lu veve lassât par lâ a polsâ intal unic grant condomini sot il nivel de tiere in vie Timics.
Cumò Tita, libar come un uciel, al passe lis zornadis cui amîs a cuei porchetis tes gravis dal Tiliment, a zuiâ di balis e di briscule inte ostarie di Bepo.
Ancje la sere dai muarts, restât di bessôl, no si tire sù de cjadree.
Bepo pront par sierâ i dîs: «Tita, va a cjase a cuei lis cjastinis, che usgnot a vegnin i muarts».
«Monadis, no tu crodarâs ancjemò a chês balis?»
«A son tantis li robis che a puedin sucedi. Mandi Tita a doman».
Tita, un tic cjoc, al rive denant il cimitieri in vie Timics, si poie sul puarton, al cjale la procession di int che e pree e e cjante cu la cjandele impiade in man, lis tombis plenis di lumins e di rosis, i parincj vignûts des citâts, ducj contentons di cjatâsi.
«Biele fieste» al comente, «O puartarai doman lsi rosis a chê femine».
In chel si vise de promesse, dal cjan e dal gjat di Anzulute. Nardin, il vicin di cjase, tornât di Addis Abeba dopo 50 agns, ju veve ciapâts a cûr e no i faseve mancjâ pastesute, tenerecis e golosets. Ma di une setemane Nardin al jere lât a unîsi ai incuilins di vie Timics.
Dilunc de stradelute no jere anime vive, Tita al cjamine trabascjant a la lune imberdeade sui ramaçs crots dai pôi dilunc de rive dal riul neri e cidin.
Lis mans tes sachetis e in maniis di cjamese, scjassât de pôre e dal frêt, al jentre tal vialut de cjase, al viôt saltâ fûr de cusine doi tons di fûc cui voi e lis bocjis neris: i vegnin incuintri ridint a crepepanze.
Tita plen di pôre si met a berghelâ come un mat a dute vôs: «Anzulute… Anzulute…»
Lis dôs figuris di flame intun lamp si slontanin, cjantant di contentece.
Il cjan e la gjate aromai tal ream dai muarts.
In chel, jenfri che al bêf a cane un glotâr di sgnape par tirâsi di ca, i cjape un altri ingropament di cûr e al cjale la scriture:
O soi vignude
a cirî Addis e Beba.
Anzulute cun Nardin
di O. ZETE


text:
Plui voltis la sierade anticipade des Legjislaturis e à impedît
la conclusion dai lavôrs inviâts. La contrarietât di Spadolini intal 1991
La prime propueste di leç su la tutele di dutis lis minorancis linguistichis dal Stât talian e je stade presentade dal Partît Radicâl ai 27 di Otubar dal 1976 a firme di Mauro Mellini, Marco Pannella, Adele Faccio e Emma Bonino. Dopo a rivarin ancje lis propuestis dal onorevul furlan Martino Scovacricchi (PSDI), intal 1978, de onorevule triestine Aurelia Gruber Benco, intal 1980, e di gnûf dai radicâi intal 1983 (che a tornarin a presentâ la propueste de Gruber Benco). Infin l’onorevul Roberto Cicciomessere, simpri dal Partît Radicâl, intal 1984 al presentà une propueste di Leç Costituzionâl a non e par cont dal Moviment Friûl, che al veve ispirât dut câs ancje buine part des propuestis precedentis.
I varis dissens di leç a son stâts tratâts soredut intal ambit de I Comission Afârs Costituzionâi de Cjamare. Fint dal principi la Comission e à inviât un esam cumbinât des propuestis inte prospetive di rivâ ae elaborazion di un unic at normatîf che al rivuardàs la tutele di dutis lis minorancis linguistichis presintis in Italie.
Plui voltis, in ogni câs, la sierade anticipade des Legjislaturis e à impedît la conclusion dai lavôrs inviâts – che par altri a cjatavin un ostruzionisim fuart di bande des componentis plui nazionalistis, presints trasversalmentri in Parlament. Cuant che intal 1991 (X Legjislature) la Cjamare dai Deputâts e à fat bon un test unificât, la leç si è arenade al Senât par vie de contrarietât dal so president Giovanni Spadolini.
Intal cors de XI e XII Legjislature il test unificât al fo discutût di gnûf e rielaborât inte I Comission de Cjamare, cence mai rivâ però in Aule. Ma, movint propit dal proviodiment che su chel e veve esprimût za il propri parê positîf la I Comission inte XII Legjislature, la Cjamare e aprovà ai 17 di Jugn dal 1998 il test che al puarte il non di “Normis in materie di tutele des minorancis linguistichis storichis”, che, cence modificazions, al ve il placet definitîf dal Senât ai 25 di Novembar dal 1999, deventant cussì leç dal Stât.
Cemût che al dimostre il titul, la leç si riferìs dome aes minorancis linguistichis “storichis”, al vâl a dî dome aes dodis minorancis che a son stanziadis in maniere stabile intun determinât teritori di tancj agns, cun esclusion di chês che a vegnin definidis “gnovis minorancis” (imigrâts). A son restadis esclududis de tutele ancje lis comunitâts Rom e Sinti, stant che par lôr (cheste la justificazion tecniche-politiche) e leve adotade dal Parlament une leç di pueste, dopo mai aprovade.
Par evitâ discussions su la definizion dai sogjets che si veve di aplicâ la gnove normative, la leç 482/99 e specifiche in maniere nominative lis minorancis linguistichis storichis, tignint cont di fatôrs linguistics, storics, gjeografics e di cussience sociâl dai grups minoritaris. Cheste liste, par altri, e je dal dut identiche a chê butade jù dai innomenâts linguiscj Giovan Battista Pellegrini e Tullio De Mauro, intune cul costituzionalist Alessando Pizzorusso, intun studi comissionât di pueste de Cjamare dai Deputâts intal 1978. Tal studi e, par tant, te leç, dongje dal furlan, si cjatin: sloven, gjermanic, ladin, francês, francoprovençâl, ocitan, catalan, sart, albanês, grec e cravuat.
Par concludi: i son volûts 23 agns de prime propueste di leç e 51 de aprovazion de Costituzion taliane par adotâ un proviodiment basilâr par garantî un dirit fondamentâl dal om – chel di fevelâ la proprie lenghe – fissât dai principâi tratâts internazionâi sotscrits de Italie. Cun dut achel, la leç, fin tal ultin minût, e à vût cetancj opositôrs. Il miôr simbul di chê clime di ostilitât al è stât il senadôr a vite Giulio Andreotti (un dai principâi politics contraris ae leç), che, intant de discussion in Senât, al è rivât fintremai a dî che “è necessario ancora un po’ di tempo (sic!) per riflettere su questo provvedimento”.
Cheste e jere la Italie di chê volte. Ma ise pardabon gambiade, vuê? ❚
William Cisilino


text:
Dal diari di George Clooney in visite in Friûl
VINARS 26/09/2014
A Udin esemplârs di zovins cjocs a sporcjin sot de Loze. Intun colp a dan lavôr a vendidôrs di alcolics, scovacins, vigjii e pront socors. Altris zonis de citât a pretindin chest gnûf zîr di economie.
SABIDE 27/09/2014
Un gurizan si sposarà tal hotel venezian là che al voleve maridâsi Clooney. L'atôr al à dit: «No Martini, no party», dopo i àn fat cerçâ un tai di chel bon e George al à spostât lis gnocis in frascje.
DOMENIE 28/09/2014
La gnove cjarte di 10 euros e sarà costituide da 6 strâts di sfueis. In chest mût la int si dismentearà de crisi a sintî il tacuin plui pesant.
LUNIS 29/09/2014
Prins fastidis pal progjet di distribuzion des mirindis antiobesitât intes scuelis. Une classe di cuarte no à mangjât nancje un miluç parcé nissun al rivave a scartâlu.


text:
Il nono di Possec01 di Zenâr 2004
Il pari spirtuâl mi fevelave dispes di sant Albert il Grant, vescul di Regensburg, domenican, che, lant e tornant a pît de Svevie a Parigji, le svuarbave preant e cjalant lis plantis e cussì al è deventât un grant sant e un grant botanic.
O scrupuli che pari Perissut , tal fâmi chescj discors, no si inludeve di fâmi rivâ ai sflandôrs de santitât o de glorie sientifiche, ma al voleve tignîmi vuardât de mode des motoretis che e cjapave pît ancje tal predessam. Ur faseve vuadagnâ timp e gjambis ma ur faseve pierdi il contat diret cu la int e cul mont.
Cui agns mi è restât il gust di cjaminâ. Mi permet di cjalâ, sintî, nulî, rifleti. E se mi zove pe circolazion dal cuarp, mi fâs un ben straordenari ancje pe circolazion da lanime.
Une dì distât o cjaminavi par Possec e, cucant dentri tun curtilon di bacans, o ai lumât di schene un biât vieli sentât in carocele dapît de scjale. Viôt cemût che si ridusisi dibessôi dopo di vê lambicade une vite o ai dit cul cûr sglonf. Ma, cjalant miei, o ai viodude, sul midâl, une talpute discolce. E la talpute e jere taponade cuntun bregonut e dentri al jere un frutut sui cuatri agns.
Lui al cjalave sù e il nono al cjalave jù e ogni tant si ju sintive a cocodâ ducj i doi, parcè che il vieli i contave storiis e il frut si passeve a sintîlu.
Alore mi soi propit incorât, parcè che chel vieli, che salacôr si sintive dintric parvie che nol podeve plui produsi, i faseve al nevôt il regâl plui grant che une persone e puedi fâi a di unaltre: travasâ lanime, cun calme, muse a muse e cûr a cûr. E mi son inviâts i pinsîrs.
Chel biât vieli, in chel moment, al stave dant plui dal sindic, dal predi, dal mestri e forsit ancje dai gjenitôrs. Parcè che no si pò dâ nuie di plui de nestre anime, de nestre esperience, de nestre storie.
O ai pensât ancje a unaltre veretât. Che nissun nol è tant puar di no vê alc di dâ e nissun nol è tant siôr di no vê alc di cjapâ. Il regâl di une peraule e di un bon insegnament nol è siguramentri mancul grant dai bêçs e de robe e dal lavôr.
Ducj si pò dâ cuant che si è siôrs, ma il regâl dal puar al à un valôr dopleât. In Cjargne i disevin caritât fluride, tant a dî la flôr de caritât.
Ce grant capitâl di storie, di sapience, di esperience che o vin in chest nestri Friûl vecjo e di vecjos!
Intun mont là che ducj si è cjapâts dai ingranagjos de produzion, là che ducj si è obleâts a cori par produsi e par consumâ, là che dut al ven mercificât, il vieli, i vecjos paîs, lis vecjis civiltâts a son restâts i unics e i ultins no ricatabii, libars, gjenuins, vêrs. I unics e i ultins regâi e valôrs. No podin strassâju.
Lant cu la memorie a chel nono e a chel nevôt, o cjati simpri plui atuâl ce che o ai vût scrit di cualchi bande, tun moment di esaltazion filosofiche: In chê dì che un vieli nol conte plui e il nevôt nol scolte, si creve la glagn, si cjonce la lidrîs de storie.
Un rabìn, tal test, al veve lassade la sô robe un pôc ca un pôc là. E al to amì plui cjâr no i lassistu nuie? i domandarin i dissepui. A lui i lassi lis mês storiis al rispuindè il muribont. Si puedial regalâ alc di plui vitâl de propie storie? Il nono di Possec lu veve capît.


text:
Par colpe de scuele, dai sorestants, e un pôc ancje di nô furlaniscj, al capite che la vite e lis ideis di une persone de jevadure di Tiziano Tessitori a sedin scognossudis ai plui. Un pinsîr su tancj ponts indevant sui timps.
Federalist ante litteram
Tessitori al veve lis ideis ben claris su la forme di Stât di adotâ e su lis pecjis di evitâ. Sul cuotidian «Libertà» dai 17 di Lui dal 1945 al ve mût di scrivi che «l’accentramento amministrativo, di tipo squisitamente napoleonico, si stese come un manto funereo su tutta la penisola, giustificato dagli uomini di destra e da quelli di sinistra con preoccupazioni di politica unitaria (…). [Lo Stato] deve essere ridotto alle sue funzioni essenziali, così che istituzionalmente e funzionalmente gli enti locali riabbiano la loro vita autonoma». Di bot 65 agns no àn coventât a nuie: o sin inmò chi che o spietìn la riforme federâl dal Stât talian.
I partîts di îr: come chei di vuê
A sintî i oms di partît di vuê – pe plui part ancje oms di partît di îr – al samearès che ducj a fossin dacuardi di fâ sù la Regjon tal ‘48. Ancje chi la realtât che al conte Tessitori e je une altre. «Cuintri de autonomie furlane – al scriveve propit su la «Patrie dal Friûl» dai 12 di Zenâr dal 1947 – a son i comuniscj, i socialiscj, i azioniscj, i monarchics, i liberâi. Parcè mo? A mi no mi interesse cumò di lâ a cirî il parcè che nus son contraris: a mi mi interesse di denunziâju denant de publiche impinion, parcè che lu tegni a mens pes bataiis di doman». I unics partîts che al salvave, tal ’47, a jerin chel Republican e il so: la DC. Di li a pôc, però, al scugnì gambiâ idee ancje su chest.
Regjon Friûl…
Tessitori al à simpri fevelât di «Regione Friuli» e vonde, come che al scriveve tal cuotidian «Libertà» dai 17 di Lui dal 1945: «Possiamo dunque concludere che il Friuli è un’entità regionale e che come tale va considerata dagli studiosi e dai politici.»
…e Udin capitâl «storiche»
Un altri cantin de sô bataie che si vûl spesseâ a taponâ al è chel de capitâl regjonâl. Cussì Tessitori al disè in fase di discussion dal Statût ai 16 di Otubar dal 1962 tal plenum dal Senât: «Se dovessi confrontare la storia di Udine con quella di Trieste, potrei dirvi che, quando Trieste era un villaggio di pescatori e di contadini, Udine era la capitale di una Stato più grande del Ducato di Milano e del Ducato di Savoia.»
Ce che no podè Vignesie e podè Triest
Une des resons che lu sburtarin a tignî dûr su la bataie pe autonomie dal Friûl e jere la preocupazion sul distin che e varès vût la Patrie sot dal Venit. «Se la risposta sarà negativa – al scriveve su «Libertà», in riferiment ae richieste de «Regjon Friûl», ai 24 di Novembar dal 1946 – il Friuli si rassegnerà ad essere, se non l’ultima, una delle province del Veneto, libero di cantar le sue villotte e d’organizzare le sue sagre paesane».
Cjalant il Friûl di vuê, al ven di domandâsi se ce che no à rivât a fâ Vignesie cu la potence dai numars e à rivât a fâlu Triest cu la potence dai aparâts.
William Cisilino
ATUALITÂT – Un troi pal avignî............
Par colpe de scuele, dai sorestants, e un pôc ancje di nô furlaniscj, al capite che la vite e lis ideis di une persone de jevadure di Tiziano Tessitori a sedin scognossudis ai plui. Un pinsîr su tancj ponts indevant sui timps.


text:
Furlan a scuele: un dai argoments che a sticin di plui lis boris cuant che si fevele di tutele de marilenghe. Par solit e je une cuestion cognossude pôc e mâl, dulà che ducj si sintin mestris; no si contin i coments su lis strategjiis didatichis plui justis, sul numar di oris just par setemane, sui pro e sui cuintri di un insegnament plurilengâl.
Daspò de sentence de Cort costituzionâl, la situazion e je ancjemò mancul clare: al pâr che la semplice abrogazion di vot comis e vei scancelât intun colp sôl dute la politiche linguistiche. E je vere, part de L.R. 29/07 no podarà jessi metude in vore, ma a restin dutis lis disposizions de L.R. 15/96 e, soredut, de 482/99 che in materie di scuele e fevele clâr: te scuele de infanzie si previôt «dongje dal ûs de lenghe taliane, ancje l’ûs de lenghe de minorance tal davuelzi lis ativitâts educativis», e tes scuelis elementârs e secondariis di prin grât «l’ûs de lenghe de minorance tant che strument di insegnament», ve a stâi un ûs veicolâr de lenghe. E alore, ducj chei che a gjondin pe sentence de Cort costituzionâl, a puedin cuietâsi: il furlan de scuele no lu gjave nissun.
UNE DOMANDE FUARTE E COSTANTE_Cun di plui, la Regjon e finanzie ogni an, in gracie de L.R. 3/02, progjets didatics in lenghe di minorance che a durin minim 40 oris. Baste cjalâ cetantis scuelis che a àn presentât progjets tal an scolastic 2008/09 par rindisi cont che la domande e je ancjemò alte. Suntun totâl di cirche 200 scuelis dal oblic in regjon, cent fra publichis e paritariis a àn presentât domande di contribût daûr di cheste leç. An daspò an, lis scuelis che a presentin domande a son simpri chês: chest al vûl dî che e je une costance te programazion, e che la lenghe furlane e je aromai jentrade te ufierte formative. Chestis scuelis a àn di insegnâ in marilenghe su la fonde di progjets «una tantum», dome parcè che la leç no ur permet une programazion continue.
SPAZIS VIERTS_ Se daûr de sentence de Cort costituzionâl la ore di furlan e va cuintri de autonomie de scuele, i spazis par podê proponi l’insegnament e l’aprendiment de lenghe furlane a restin. La filosofie di fonde de leç 59/97 e je chê di svicinâ lis istituzions, che a cjapavin diretivis di un ent centrâl dispès lontan dal contest li che la scuele si moveve, aes realtâts locâls. L’imprest al ven dât par mieç de libertât organizative e didatiche, o ben chê di disleâsi dal concet di ore di lezion. La sielte de programazion, des metodologjiis e de organizazion dal insegnaments e je vierte a une vore di pussibilitâts. Tal regolament de leç in cuestion (D.P.R. 275/1999) si clarìs e si insist plui voltis sul fat che il Plan de ufierte formative, e ancje lis propuestis de istituzion scolastiche, a àn di tignî cont dal contest culturâl, sociâl e economic de realtât locâl. Une impostazion che si insuaze perfetementri tai orientaments europeans li che si à di partî de dimension locâl par slargjâsi in chê plui vaste de Europe. Chest si tradûs in concret te cuote dal 20% dai curricula che e ven lassade ae volontât de scuele, e che la scuele e pues decidi di «doprâ» pal insegnament in marilenghe.
La formazion dal arlêf duncje e à di insedâsi cul mont dulintor. Se in chest mont un dai elements – no dome de culture ma ancje de comunicazion – al è la lenghe furlane, dal sigûr si pues proponile. E miôr ancjemò se il furlan al è doprât come lenghe veicolâr: cjapâ dentri plui dissiplinis e je une altre oportunitât ufierte de leç su la autonomie scolastiche.
Il decret n. 223 dal 2002 daspò, al proviôt che la Regjon, te sô funzion di coordenament dai compits dâts aes scuelis, e regolamenti l’ûs de lenghe di minorance e il so insegnament te scuele.
PROGRAMAZION ORGANICHE_Rosalba Perini, referente pe lenghe furlane dal Ufici scolastic regjonâl, e marche che nuie al è cambiât daspò de sentence de Cort costituzionâl: si podaran simpri fâ i progjets anuâi in marilenghe, ma si à di pontâ a fâ jentrâ l’insegnament de lenghe furlane tal curriculum scolastic, intun sisteme di insegnament plurilengâl. I ponts de L.R. 29/07 ancjemò in vore a son fondamentâi par rivâ a chest fin: rindi plui organiche la programazion didatiche al è fondamentâl se si vûl che l’insegnament de marilenghe al fasi un pas indevant .
Par Laurin Zuan Nardin, diretôr didatic a Aquilee, la sentence no cambiarà la linie seguide tes sôs scuelis: si continuarà a presentâ domande di contribût pai progjets anuâi. Miôr al sarès però vê une leç che e permetès di programâ la ufierte didatiche par plui agns, magari par ciclis scolastics. La ufierte formative e sarès plui organiche e ancje il lavôr dai mestris al sarès plui facil. Nardin al marche ancje lis tantis dificoltâts che a son tal mont de scuele, soredut la mancjance di ricognossiment dai percors formatîfs fat dai mestris, e il precariât di tancj di lôr, che nol facilite la programazion plurienâl.
La volontât di lâ indevant e je, e i numars des adesions ai progjets in marilenghe e fevelin a clâr: la scuele e à di «fevelâ» furlan. Metint dongje lis oris dai progjets finanziâts de L. 482/99, cun chês de L.R. 3/02, e zontantlis a chês che daûr de autonomie scolastiche a puedin jessi risiervadis a argoments di culture locâl, si rivarès adiriture a insegnâ in marilenghe par dut l’an scolastic, e ducj a varessin di stâ in pâs.
Federica Angeli
SPECIÂL – Furlan a scuele: come (e plui di) prime............
Furlan a scuele: un dai argoments che a sticin di plui lis boris cuant che si fevele di tutele de marilenghe. Par solit e je une cuestion cognossude pôc e mâl, dulà che ducj si sintin mestris; no si contin i coments su lis strategjiis didatichis plui justis, sul numar di oris just par setemane, sui pro e sui cuintri di un insegnament plurilengâl.


text:
Albane: la glesie di Sant Spirt
Home Trois Troi Furlan Tierce tape Albane Foto 2
Cormons - Castelmonte
Località attraversate
La glesie di Sant Spirt di Albane e je sul piçul cuel e e je coronade di une antighe cente murarie che cjape dentri il piçul cimitieri dal paîs.
Steme comunâl
di Prapòt
Cormons - Castelmonte
Località attraversate
Steme comunâl
di Prapòt
Cjamin tape daûr tape
- Preambul: Ìsule Barbana - Aquilee
- 1. Aquilee - Dael
- 2. Dael - Cormons
- 3. Cormons - Madone di Mont
- 4. Madone di Mont - Masaruelis
- 5. Masaruelis - Monmaiôr
- 6. Monmaiôr - Ripâr A.N.A.
- 6bis. Var. Montemaggiore - Val Torre
- 7. Ripâr A.N.A. - Prât di Resie
- 8. Prât di Resie - Dogne
- 9. Dogne - Valbrune
- 10. Valbrune - Mont Lussari


text:
Nadâl
Il Nadâl e je la fieste cristiane plui impuartante dopo de Pasche. E cole ai 25 di Dicembar (ai 7 di Zenâr intes Glesiis orientâls), celebre la nassude di Jesus di Nazaret e il so non al ven dal latin Natale Christi.
Significât religjôs[cambie | modifiche il codiç]
Il Nadâl al conclût al periodi dal Avent e no rapresente la date precise de nassude di Jesus, ma dome une zornade simboliche. Secont la tradizion de glesie latine a son 3 messis par Nadâl: ad noctem (a miezegnot), in aurora (cuant ch'al ven dì) e in die (vie pal dì).
Intes tradizions furlanis[cambie | modifiche il codiç]
Il Nadâl al è in gjenar considerât il timp dai regâi, metûts atôr dal arbul di Nadâl. Une volte e jere ancje la tradizion dal nadalin, une çoche (dispès agace o morâr) che si meteve sul fogolâr e veve di durâ fin ae Epifanie, cuant che la parone di cjase la distudave cul aghe benedete, in mût di puartâ fortune par dut al an. A Nadâl i fruts usavin ancje lâ pes cjasis cuntun baston cun insomp une stele a domandâ cualchi dolçut o un doi francs in cambi di un auguri di bon proseguiment e di cualchi cjant.
Intal timp indaûr[cambie | modifiche il codiç]
Il tiermin Nadâl al ven fûr dal latin "Natalis" che al significhe natalizi ven a stâi relatîf a la nassite.
I romans a dopravin chest tiermin par tantis lôr fiestis.
Il 25 di dicembar a vevin la fieste dedicade a la nassite dal Soreli, il "Dies Natalis Solis Invicti".